türkman – YolPress Türkcə\nEv / Tag Archives: türkman\nTag Archives: türkman\nKürdlər daha kərkükə qayıtmayacaqlar\nNoyabr 1, 2018\tDünya, Xüsusi xəbərlər 0\nYolpressin verdiyi bilgilərlə bağlı, iraq türkman hərəkatının rəhbəri, iraq prezidentilə, kürd pişmərgələrinin kərküka qayıtmamaqları barədə anlaşmasından xəbər verdi. O’ vurğuladı, kərkük şəhərinə bütün qovmiyətlərin iştirakilə kərkük özəl nizami quvvəsi təşkil olacaqdır. Ərşəd salihi, türkman hərəkatının rəhbəri, sumeriyə news-a deyib: iraq prezidentilə görüşub və kürd quvvələrinin kərkükə qayıtmamaqları barədə anlaşdıq. Salihi …\nAprel 18, 2018\tYaxın Şərq 0\nyolpressin verdiyi bilgilərlə bağlı, kərkük şərində bir seçgi reklamı aparan karnavala sadırıda, üz verən maşın partlayışıla birgə ğerhərbi şəxs öldürülüb 11nəfər yaralandı. iraqın bir əmniyət quvvəsi, bir bombalanmış maşının partlamasından xəbər verdi. bu xəbər əsasda, bu bombalanmış maşın, iraq parlimanın türkman vəkilinə mənsub, seçgi reklami aparan bir karnavalın yolunda yerləşdirilmişdir …


Rafiq Yusifoğlu: "YARADICILIQ PROSESİ VƏ ONUN MƏRHƏLƏLƏRİ" » Sumqayitfakt.az\nRafiq Yusifoğlu: "YARADICILIQ PROSESİ VƏ ONUN MƏRHƏLƏLƏRİ"\nBaxılıb: 2120 Tarix: 28-04-2019 16:30\nYaradıcılıq prosesinin özünəməxsus qanunauyğunluqları, xüsusiyyətləri və mərhələləri: 1. Müşahidə. 2. İdeyanın doğulması. 3. Materialın toplanması və plan tərtibi. 4. Yazı prosesi. 5. Əsərin təkmilləşdirilməsi.\nBədii yaradıcılıq üçün hazır resept olmasa da, sənətkarların bu haqda fikirləri problemə bir qədər aydınlıq gətirir. Elə buna görə də diqqəti həmin məsələ ilə bağlı fikirlərə yönəltmək zərurəti ortaya çıxır. Böyük filosof Platon hesab edirdi ki, yoxdan vara çevrilən hər bir şey yaradıcılıqdır. R.Rollanın fikrincə: ''Yaratmaq ölümü öldürmək deməkdir''. O.Balzak isə belə düşünürdü ki, yaxşı yazmaq üçün fikirləşməyi öyrənmək lazımdır… A.Blok şairin qabiliyyətini, istedadını xaosdan harmoniya yaratmaqda axtarırdı. U.Folkner etiraf edirdi ki, böyük əsərlər dəhşətli əzablar içində doğulur. O, həm də bu qənaətdə idi ki, hər bir insan yaddaşının məhsuludur. Xalqın maddiləşmiş yaddaşı isə yalnız onun ədəbiyyatıdır. Bu mənada ədəbiyyatı xalq yaratmır, ədəbiyyat xalqı, milləti yaradır.\nDoğrudan da, yaradıcılıq ağrılı, əzablı bir prosesdir. Lakin bu ağrılı-əzablı prosesdən sənətkarın aldığı nəşə, ləzzət heç nə ilə əvəz oluna bilməz. Ilham – yaradıcılıq sevgisi sənətkarı hər cür əzaba, əziyyətə mətanətlə sinə gərməyə sövq edir.\nMəşhur Çili şairi Pablo Neruda yazır ki, yaradıcılıq daim burulğandır, hər burumdan sonra sənətkarın bacarığını, biliyini artıran, səmimiyyətin bahasına olsa da artıran bir burulğan. Poeziya şairin ruhi çırpıntılarından yaranır.\n''Bu proses (yaradıcılıq prosesi – R. Y.) həmişə heç də hamar və müvəffəqiyyətli keçmir. Bunun öz çətinliyi, dolayı yolları, müvəffəqiyyəti, ümidsizliyi var. Lakin hər halda zənginləşmə prosesidir.''(Rəsul Rza. Əsərləri, dörd cilddə, 4-cü cild, Bakı, 1974, səh. 498).\nSənətkar öz qəhrəmanlarının ruhi sarsıntılarını yaşamırsa, onun yazdığı əsər ürəkləri riqqətə gətirə bilməz. Ürəyində sevgi giziltisi olmayanın, məhəbbətin şirin əzabını, nəşəsini dadmayanın yazdığı sevgi şeiri bir qəpiyə dəyməz. Qaçqınlığın, öz evindən, eşiyindən didərgin düşməyin nə demək olduğunu bilməyənlərin bu mövzuda əsər yazmağa mənəvi haqqı yoxdur.\nBalzak ''Qori ata'' əsəri üzərində işləyirmiş. Arabir onun qəhvəsini dəyişən qulluqçu yazıçının görkəmindən dəhşətə gəlir və ''Balzak öldü!'' – deyə nalə çəkir. Balzak göz yaşları içində başını qaldırıb deyir: ''Balzak ölmədi, Qori ata öldü…''\nSənətkar öz qəhrəmanının taleyini, başına gələnləri kənardan, seyrçi gözü ilə təsvir etmir, onun həyəcan və iztirablarını yaşayır, riqqətə gəlir, sarsıntılar keçirir. Əks təqdirdə onun yazdığı əsərin təsir gücü də olmaz.\nMəmməd Əlili öz xatirələrində yazır ki, bir dəfə Cəfər Cabbarlı mənə dedi ki, Əlili, sən mənim pulumu oğurlamısan. Yer-göy başıma fırlandı. Özümü tramvayın altına atmaq istəyəndə bir əl məni kənara çəkdi. Gördüm ki, bu, Cəfərdi. O, üzümdən, gözümdən öpə-öpə deyirdi ki, Əlili, məni bağışla, bir əsər üzərində işləyirəm. Qəhrəmanlarımdan birinin üstünə şər atırlar. Bilmək istəyirdim ki, üstünə şər atılan adam hansı hisslər keçirir, özünü necə aparır…\nYazıçının əks etdirdiyi həyatı mükəmməl öyrənməsi hələ kifayət deyildir. Əsas məsələ özünü həmin qəhrəmanların yerində hesab edə bilməkdə, onların sarsıntılarını, həyəcanlarını, sevgilərini, sevinclərini yaşamaqdadır. Həyat həqiqətləri ilham mayası ilə yoğrulmasa, ondan gözəl sənət əsəri alınmaz.\nBəs ilham nədir? Müşfiq nə üçün deyir ki, şairə ilhamdan maya gərəkdir?\nToxum hər torpaqda bitə bilmədiyi kimi, hər mövzu da hər sənətkarın ürəyini ehtizaza gətirmir, onda yaradıcılıq şövqü – ilham oyatmır. Həyat həqiqəti sənətkar ilhamı ilə mayalanmasa, o, bədii həqiqət səviyyəsinə yüksələ bilməz. İlham bədii əsərin hərəkətverici qüvvəsidir. Həyatda adi adamların görə bilmədiyi gözəlliyi görüb həyəcanlanmaq, ilhama gəlmək yalnız istedadlı adamlara nəsib olur. Hər hansı bir havanı çalarkən musiqi alətini kökləmək lazım gəldiyi kimi, sənətkar da yaradıcılıq prosesinin başlanğıcında köklənməli, ilhama gəlməlidir. İlham gecə-gündüz bilmir. Şair ürəyi yazacağı mövzunun ab-havası ilə köklənəndə qələm onun əlində mizraba, tazanəyə çevrilir. Elə ola bilər ki, bazar vurhavurunda, avtobus bashabasında şeirin toxumu, ilk misrası ürəyə düşər. İlham vaxt-vədə, məkan, şərait bilmir. O gələndə şairin ilanboğan vaxtı olur həmişə. Ancaq iri həcmli əsərlər yazmaq üçün mütləq oturmaq, gərginişləmək lazımdır. Bəzən elə olurki, yazı prosesində qələm nəzərdə tutduğun sözü yox, tamam başqa şey yazır.\nYaradıcılığı doğum prosesinə bənzədənlərin sözlərində də həqiqət vardır. Hər hansı bir mövzunun toxumu, ilk detalı ürəyə düşür, yavaş-yava şöz bədii formasını tapır və bundan sonra yazı prosesi başlayır. Arzularda, xəyallarda olanlar ''qələm körpüsündən'' keçib, həyata atılır.\nƏgər yazıçı yaradıcılıq prosesində qahrəmanın ağrı-acılarını, arzu və düşüncələrini ''öz qələminin köynəyindən keçirəndə'' həyəcanlanmırsa, onun əsəri də sirayətedici ola bilməz.\nIlham sözü ilə yanaşı çox zaman ilham pərisi ifadəsi də işlədilir. Qeyd olunur ki, şairi yaradıcılığa sövq edən məhz ilham pərisidir.\nŞair, sənətkar hər hansı bir qızdan, gözəldən zövq ala bilər. Gözəl insanların zahiri görkəmində ilham pərisinin zahiri cizgilərindən nəsə var. Ancaq ilham pərisi maddi yox, mənəvi qüvvədir. Naqillər birləşəndə işıqlar yandığı kimi, gözə görünməyən ilham pərisinin gözləri sənətkarın gözlərinə sataşanda ürəkdə söz közərir, nurlanır.\nIlham pərisi tez-tez öz yerini, cildini dəyişir. O gah dənizin, gah füsünkar göllərin, gah qıjıltılı çayların, şəlalələrin, çeşmələrin, gah ayın, gah günəşin, gah dağın, gah dərənin, gah otun, gah çiçəyin, gah zümrüd donlu meşələrin, çiçəkli bağların, gah gül qoxulu körpələrin, gah da nazlı gözəllərin gözü ilə şairin gözünün içinə baxır. Harada gözəllik, sevgi varsa, ilham pərisi şairi ora səsləyir.\nIlham pərisini görmək hər şairə qismət olmur. Elə buna görə də onun portretini yaratmaq da çətindir. Ilham pərisi şairin içində əyləşir, onunla birlikdə nəfəs alır, sevinir, dərd çəkir, həyəcanlanır, sevir, nifrət edir. Şair yalnız nədənsə heyrətə gələndə elə bil ki, ilham pərisinin sevimli üzünü ani olaraq görə bilir…\nTanınmış şair Məmməd Ismayıl müsahibələrindən birində deyir ki, şeir Allahla şair arasındakı əlaqədən yaranır. Şairin ilahiylə görüş anları dünyanın ən ləzzətli, ən həzzli anlarıdı. Ilham – Allahın şairə lütfüdü, ilahi lütfüylə beş şeir yaza bilibsə, bu, şairin uğurudu.(''Müsavat'', 17 avqust 2003).\nHər musiqi alətinin özünəməxsus səs diapazonu olur. Eyni musiqini müxtəlif alətlərdə çalanda ayrı-ayrı çalarda özünü göstərdiyi kimi, eyni mövzuda əsər yazan sənətkarların yaradıcılıq diapazonu, dünyagörüşü, iste’dadı, bədii zövqü və üslubu bir-birindən əhəmiyyətli dərəcədə fərqləndiyi üçün onların yaratdıqları əsərlər də bir-birinə qətiyyən bənzəmir. Obyektiv həyat hadisəsi ayrı-ayrı sənətkarların özünəməxsus subyektiv mülahizələri ilə elə yoğrulub yapılır ki, onların arasında eyniyyət tapmaq heç oxucunun ağlına da gəlmir. Sənətkar külçə halında olan həyat həqiqətinin özünə lazım olan hissəsini fərdi yaradıcılıq laboratoriyasında e’mal edib, dərk olunmuş həqiqət, bədii əsər şəklində yenidən həyata qaytarır.\nBütün sənətkarlar fərddir. Görkəmli ispan yazıçısı Migel de Unamuno yazır: ''Bizim hamımız yeganə və əvəzedilməzik.'' Məhz bu fərdi cəhətlər, ''yeganəlik'', ''əvəzedilməzlik'' hər bir sənətkarın yaradıcılıq prosesində özünü aydınca göstərir.\nSənət ağacının meyvələri bir-birinə bənzəmədiyi kimi, o meyvələrin yetişdirilib hasilə gətirmə üsulları da bir-birindən əhəmiyyətli dərəcədə fərqlənir. Eyni torpaqdan qidalanan, eyni suyu içən, eyni havanı udan ayrı-ayrı meyvələrin dadı bir-birindən seçildiyi kimi, eyni dövrdə yaşayan, eyni ədəbi cərəyana mənsub olan, eyni mövzuda əsərlər yaradan sənətkarların yaradıcılıq nümunələri də bir-birindən əhəmiyyətli dərəcədə fərqlənir. Bu fərqi yaradan isə sənətkar şəxsiyyətinin, dünyagörüşünün, görüb-götürmək iste’dadının, bədii üslubunun yeganəlik, əvəzolunmazlığı ilə əlaqədardır.\nEyni çiçəyin, gülün üstünə arı da qonur, kəpənək də. Kəpənəyin zövq almaq istedadı olsa da, bal çəkmək qabiliyyəti yoxdur. Arının gülün gözəlliyi qarşısındakı heyrəti, onun ətrinin, şirəsinin damağındakı dadı bu sehrkar me’marın qəlbində bal yaratmaq ehtirası oyadır. Sənətkar da arıya bənzəyir. O həm arı kimi iste’dadlı, şövqlü, həm də zəhmətsevərdir. Əks təqdirdə nə bal, nə də gözəl sənət əsəri yaranardı.\nArı balı doldurmaq üçün memar dəqiqliyi ilə şan yaratdığı kimi, sənətkar da öz hissinə, dünyagörüşünə uyğun bədii forma tapır.\nBir də təkrar etməyi lazım bilirik ki, yaradıcılıq ağrılı, əzablı, eyni zamanda nəşəli, fərəhli, cazibədar bir prosesdir. Böyük ədəbiyyat böyük ağrıların, əzabların, iztirabların, hiss və həyəcanların, böyük sevgilərin meyvəsi kimi meydana gəlir. Yaradıcılıq sevincini yaradıcılıq əzablarını dadanlar bilər.\nYaradıcılıq prosesinin hərəkətverici qüvvəsi yaradıcılıq ehtirasıdır. Yaradıcılıq şövqü sənətkarın ilhamlı çağlarında yaranır və bu ehtiras, şövq yazıçını yaradıcılığın bütün əzablı prosesinə ləyaqətlə sinə gərməyə sövq edir.\nMeksika yazıçısı Xuan Rulfo bədii inikasın üç üsulunu müəyyənləşdirir: qəhrəmanın yaradılması, onun fəaliyyət göstərəcəyi mühitin və nəhayət, hadisələrin özünün təsviri.(Pisateli Latinskoy Ameriki o literature. Moskva, 1982, s. 243).\nHər bir sənətkarın özünəməxsus yazı manerası və iş üsulu var. Yaradıcılıq prosesinin də hamı tərəfindən qəbul və istifadə edilən qaydaları yoxdur. Insanlar fərdi olduqları kimi, onların mövzu tapmaları, plan tərtib etmələri, mövzuya uyğun janr seçmələri, əsərin yazılması, hazır yaradıcılıq nümunəsinin yenidən nəzərdən keçirilib təkmilləşdirilməsi, sistemə salınması prosesi də bir-birinə bənzəmir.\nŞərti olaraq yaradıcılıq prosesinin beş mərhələsini fərqləndirə bilərik:\n2. Ideyanın doğulması, hərəkətverici qüvvənin tapılması.\n3. Materialların toplanması və plan tərtibi.\n4. Yazı prosesi.\n5. Əsərin təkmilləşdirilməsi.\nYaradıcılıq prosesinin ilk mərhələsi müşahidə ilə başlayır. Sənətkar hər hansı bir ictimai prosesi, hadisəni, təbiət lövhəsini müşahidə edir. Arximed dünyanı qaldırmaq üçün özünə istinad nöqtəsi tapdığı kimi, o da qəflətən yaradıcılığa təkan verən hərəkətverici bir elementlə, sözlə, ifadə ilə, hadisə ilə rastlaşır. Füzuli demişkən, söz ''niqabi-qeybdən rüxsar göstərəndə'' onu birinci şair görür, həyəcanlanır, haldan-hala düşür, qəlbi riqqətə gəlir və bu psixoloji gərginlik onun qəlbini çuğlayan sehrli sənət buludunu söz yağışı ilə doldurur. Sənətkarın ürəyində öz gördüyü gözəlliyi başqalarına da göstərmək, duyduğu könül xoşluğunu başqaları ilə də bölüşmək ideyası doğulur.\nYaradıcılıq prosesində ikinci mərhələ olduqca aparıcıdır. Bunu şərti olaraq torpağa toxum səpilən məqamla eyniləşdirmək olar. Mövzu tapmaq hələ hər şeyi həll etmir. Mövzu elə bir sehrli qalaya bənzəyir ki, onun içinə daxil olmaq üçün mütləq qapını, onu açan açarı tapmalısan. Əsl yaradıcılıq da məhz bu açarın, istinad nöqtəsinin tapılmasından sonra başlayır.\nHacı Muradın şəxsiyyəti L. N. Tolstoyu maraqlandırırmış. Lakin onun haqqında əsər yazmaq ideyası gözlənilməz bir şəraitdə onun ağlına gəlmişdir.\nArabaya minib gedən sənətkar arxaya – arabanın keçdiyi yola baxırmış. Təkərlərdən biri bir qanqal kolunun üstündən keçir. Araba bir xeyli uzaqlaşandan sonra yerə yapıxmış qanqal kolu silkələnir və yavaş-yavaş dikəlməyə başlayır. Bu, Lev Nikolayeviçi həyəcanlandırır və təkərin altından ''qalxan'' qanqal ona yaralansa da, təslim olmaq istəməyən Hacı Muradı xatırladır. Beləliklə, ''Hacı Murad'' əsərinin yaranması üçün sehrli istinad nöqtəsi tapılır.\nXalq yazıçısı Süleyman Rəhimovun ''Şamo'' romanının yaradılması üçün hərəkətverici qüvvə isə maraqlı bir hadisə olur. Kənddə təzə bəyi müharibəyə göndərir, onun gəlininin namusuna təcavüz edirlər. Bu hadisə uzun müddət Süleyman Rəhimovu rahat buraxmır, düşündürür, həyəcanlandırır, nəticədə onu əsər yazmağa ruhlandırır.\nBədii əsər yaradıcılıq laboratoriyasında gedən prosesin qanunauyğun yekunu kimi meydana gəlir. Elə buna görə də həmin prosesin öyrənilməsi böyük əhəmiyyət kəsb edir. Ona görə ki: ''Yazıçı laboratoriyası onun yaradıcılıq təxəyyülü, təcrübəsi, onun yazı-pozusu, arxivi, fərdi yaradıcılıq xüsusiyyətlərindən bəhs açan, danışıb-dilləşən cəhətləridir.''(Süleyman Rəhimov. Ədəbi mülahizələr. ''Azərbaycan'' jurnalı, 1968, № 11, səh. 145-146).\nÖz məşhur Gündəliyində ''Beynimdə romanın ideyası yaranmışdır, lakin onu kirpi şəklində təsəvvür etdiyimə görə toxunmağa cəsarətim çatmır''; ''yazdığım hekayə artıq mövcuddur, o, son dərəcə mükəmməl şəkildə haradasa havada yazılmışdır. Indi əsas məsələ onu tapıb üzünü köçürməkdən ibarətdir'' qənaətlərinə gələn Jül Renar yaradıcılıq prosesində ideyanın tapılması ilə hələ işin bitmədiyini nəzərə çatdırmış, bu ideyanı reallaşdırmaq üçün çox çalışmağın, yaradıcılıq axtarışları aparmağın vacibliyini dolayısı ilə xatırlatmış, fürsəti əldən verməməyi, necə deyərlər, ovu bərədə vurmağı, ''aradan çıxmağa çalışan fikrin yaxasından yapışıb onu kağıza salmağ'' tövsiyə etmişdir.\nQeyd etdiyimiz kimi, ideyanı reallaşdırmaq üçün plan tərtibi yaradıcılıq prosesinin əsas mərhələlərindən biri hesab olunur. Bəzi yazıçılar plan tərtibinə çox böyük önəm vermiş, əsər yazılmamışdan qabaq onun planını dəqiqliklə hazırlamış, bundan xüsusi zövq almışlar. Jül Renar da belələrindən olmuşdur. Onun bu fikirləri yazıçının plan tərtibinə münasibətini öyrənmək baxımından çox maraqlıdır: ''…bu gün səhər mən dramatik komediyanın üç, hətta dörd pərdəlik dramın planını tutdum, özümə o qədər xoş gəldi ki, az qaldım ağlayım'' (Jül Renar,Gündəlik, Bakı, 1974, s.52).\nMaterial toplanması və plan tərtibi iri həcmli əsərlərin yaranması üçün daha xarakterikdir. Bir nəfəsə yazılan şeirə, hekayəyə plan tərtib etməyə heç sənətkarın vaxtı da çatmır. Şeirin yaranması ildırım çaxışı kimi bir şeydir.\nƏlbəttə, plan tutulması vacib tələb deyildir. Əvvəlcədən tutulmuş plan yaradıcılıq prosesində alt-üst ola bilər.\nIspan yazıçısı Migel de Unamuno yazırdı: ''Əvvəlcədən tutulmuş plan nəyinə lazım, sən ki, bina deyilsən?''\nAlman filosofu Osvald Şpenqlerin plan haqqında mülahizələri də maraqlıdır: ''Hər hansı bir kəpənək və ot kimi bəşəriyyət də heç bir ideya və plana malik deyil.''\nMolla Pənah Vaqifin oğlunun onun atasının gözü qarşısında öldürülməsi faktı Səməd Vurğunu bərk həyəcanlandırmış, bu mövzuda əsər yazmağa ruhlandırmışdır. Vaqifin ölüm səhnəsinin təsviri də qüdrətli sənətkarın yaradıcılıq imkanlarının genişliyini göstərə bilərdi. Lakin Səməd Vurğun əvvəldən düşündüyüşəkildə hərəkət etmədi, yaradıcılıq prosesi onun təsvirinin yönünü, istiqamətini dəyişdi. Vaqifi ''öldürməyə'' Səməd Vurğunun əli gəlmədi.\nIdeyanı, planı həyata keçirmək, onu yazı prosesində reallaşdırmaq o qədər də asan deyildir, sənətkardan xüsusi istedad tələb edir. Bu işdə sənətkar fantaziyasının mühüm rol oynaması da istisna deyil.\nAleksandr Sergeyeviç Puşkinin ''Dubrovski'' əsərinin yeddi, ''Birinci Pyotrun ərəbi'' əsərinin isə beş variantda planı olmuşdur. Dostoyevski də plana xüsusi əhəmiyyət vermiş, vaxtınıəsərin yazılmasından çox, onun planlaşdırılması aparmışdır.\nA.M.Qorki isə yazır ki, mən heç zaman əvvəlcədən plan hazırlamamışam, plan özü yaradıcılıq prosesində doğulur…\nMəşhur Çili yazıçısı, ədəbiyyatşünası Volodya Teytelboyma jurnalist belə bir sualla müraciət edir:\n- Sizin ''Daxili müharibə'' romanınız necə yaranıb? Bu əsərin ideyası, planı əvvəlcədən var idmi, yoxsa hər şey yazı prosesində əmələ gəldi.\nYazıçı suala belə cavab verir ki, ''Daxili müharibə'' romanım əvvəlcədən planlaşdırılmamışdı. 11 sentyabr 1973-cü ildə baş verən hadisə, ölkəmin də, mənim də həyatımı dəyişdi. Mən yazacağım əsər haqqında yox, Çilidəki hadisələr haqqında düşünürdüm. Əvvəlcə bu hadisələri əks etdirən esse yazmaq haqqında fikirləşdimsə də, yazı prosesində roman alındı. (Pisateli Latinskoy Ameriki o literature. Moskva, 1982, s. 346).\nGətirdiyimiz misallardan aydın olur ki, yaradıcılıq prosesində planlaşmanın da xüsusi əhəmiyyəti var. Ancaq hər bir sənətkarın özünəməxsus işüsulu olduğu üçün plandan hamı eyni dərəcədə istifadə etməmişdir.\nYaradıcılıq prosesinin ən ağır mərhələsi əsərin yazılmasıdır. Yazıçının dumanlı şəkildə təsəvvür etdiyi hadisələr yaradıcılıq prosesində yavaş-yavaş aydınlaşır. Bu prosesdə hər söz, hər ifadə dərin məna kəsb edir. Yazıçı hər cümlənin üstündə diqqətlə işləyir.\nE.Heminquey deyirdi ki, yaradıcılıq prosesində ən çətin iş yazmağa başlamaqdır. Bu fikri daha da inkişaf etdirən Qabriel Qarsia Markes isə yazırdı: ''Romanın, hekayənin ilk cümləsi əsərə ümumi ruh gətirir, onun üslubunu müəyyənləşdirən amilə çevrilir.''(Pisateli Latinskoy Ameriki o literature. Moskva, 1982, s. 261).\nMeksika yazıçısı Xuan Rulfonun romanlarından birini necə yazması haqqında söylədiyi fikir də yaradıcılıq prosesinin mahiyyətini anlamaq baxımından oxucuya kömək edir. O yazır: ''Mən çoxdan axtardığım və oxumaq istədiyim bir kitabı öz kitabxanamda tapa bilmədim. Dumanlı şəkildə bu kitabda nə yazıldığını təsəvvürümə gətirdim. Kitabxanada tapmadığım üçün onu özüm yazmaq qərarına gəldim.''(Pisateli Latinskoy Ameriki o literature. Moskva, 1982, s. 246).\nƏlbəttə, burada söhbət, doğrudan da, müəllifin nə vaxtsa görüb oxuduğu kitabdan getmir. Söhbət ondan gedir ki, yazıçının daxili dünyasında cərəyan edən hadisələr ona rahatlıq vermir, yazmağa səsləyirdi. Elə yazıçılar var ki, sürətlə, elələri də var ki, asta-asta işləməyi xoşlayırlar. Emil Zolya, Moppassan, Turgenev, Cəfər Cabbarlı çox sürətlə yazan sənətkarlar olmuşlar.\nNaşirlərlə müqavilə bağlayan Dostoyevski əgər söz verdiyi romanı vaxtında təhvil verə bilməsə külli miqdarda cərimə olunmalı, ömrünün sonuna kimi yazdığı əsərlərin qonorarından imtina etməli idi. Vəziyyət çox gərgin idi. Müqavilənin vaxtının bitməyinə bir ay qalmış, Dostoyevski isə hələ bir sətir də yazmamışdı. Vəziyyətdən çıxmaq üçün dostları onun yanına bir stenoqrafist qız göndərirlər. Anna Qriqoryevna 26 gün müddətində Dostoyevskinin diqtəsi ilə romanı yazıb bitirir. Sonra görkəmli yazıçı öz xilaskarı ilə – həmin stenoqrafist qızla evlənir.\nBaşqa bir misal. Cəfər Cabbarlı ''Sevil'' əsərinin üstündə işləyirmiş. Həyat yoldaşından xahiş edir ki, onun yanına heç kəsi buraxmasın. Təsadüfən qohumları Şəmsəddin Abbasov gəlib çıxır. Sona xanım ona yalan sata bilmir. Şəmsəddin Cəfəri iş prosesindən ayırır. Cəfər sonra əsəri çox çətinliklə tamamlayır. O, həmişə deyərmiş ki, ''Sevil''in sonunu Şəmsəddin korladı.\nƏsər yazılarkən, ümumiyyətlə yaradıcılıq prosesinin hər hansı bir mərhələsində yazıçıya mane olmaq günahdır.\nYaradıcılıq prosesi ilə bağlı Q.Markesin fikirləri də çox maraqlıdır: ''Mən hər hansı əsəri yazmağa başlayanda evdəkilərlə, dost-tanışlarımla yalnız bu barədə söhbət edirəm, əsəri hissə-hissə onlara danışıram, amma əlyazmamdan bircə cümlə belə oxumağa icazə vermirəm, qorxuram işim nəhs gətirər''.Böyük yazıçı həm də belə düşünürdü ki, yazıçılar yalnız xeyirxah, nəcib məqsədlər güdən əsərlər deyil, eyni zamanda yüksək səviyyəli əsərlər yaratmağa çalışmalıdırlar və hər bir yazıçının inqilabi borcu yaxşı yazmaqdır.\nYaradıcılıq prosesinin sonuncu mərhələsi əsərin üzərində yenidən işləyib onu təkmilləşdirməkdir. Elə yazıçılar var ki, onun bu mərhələyə o qədər də ehtiyacı qalmır. Elələri də var ki, əsərin təkmilləşdirilməsinə xüsusi əhəmiyyət verir. Məsələn, Şotobrian ''Atala'' povestinin mətnində on yeddi dəfə dəyişiklik etmişdir. Qoqol, Turgenev, Lev Tolstoy, Flober, Süleyman Rəhimov, Isa Muğanna və digər görkəmli sənətkarlar öz əsərlərinin üstündə dönə-dönə işləməkdən yorulmamışlar.\nUsta işini görüb qurtardıqdan sonra artıq tikinti materiallarını yığışdırdığı kimi, sənətkar da öz əsərini təkmilləşdirir, onu lazımsız təsvirlərdən təmizləyir.\nƏlbəttə, yaradıcılıq prosesinin bu şərti mərhələlərindən hamı eyni dərəcədə istifadə etmir. Lakin sənətkarlar nə qədər fərdi iş üsuluna malik olsalar da, yaradıcılıq prosesində ümumi, ortaq cəhətlərin olması danılmazdır.\nGöründüyü kimi, yaradıcılıq son dərəcə mürəkkəb və olduqca maraqlı bir prosesdir. Təəssüf ki, bu məsələ Azərbaycan ədəbiyyatşünaslığında həmişə diqqətdən kənarda qalmışdır.\nYaradıcılıq prosesindən alınan həzzi heç nə ilə müqayisə etmək olmaz. Hər bir bədii əsər, xüsüsən poeziya nümunəsi şair ömrünün müəyyən anlarında, müəyyən məqamlarda onun keçirdiyi hiss və həyəcanların, həzz və iztirabların bədii əksidir.\nƏgər oxucu bu əsərləri oxuyanda həyəcanlanır, kövrəlir, zövq alırsa, təsəvvür edin ki, bu hissləri yaşayan və onu əks etdirən yaradıcı adamın özü yazı prosesində hansı hissləri keçirmişdir. Bir var kiminsə sevişməsinə kənardan baxasan, bir də var o sevişənlərdən biri sən özün olasan. Bunların arasında zəmin-asiman fərq olduğunu söyləməyə heç ehtiyac da yoxdur. Çünki həzzlərin də, iztirabların da hamısı fərdidir.\nBayaq dedim ki, yaradıcılıq həzzini heç nə ilə müqayisə etmək olmaz. Ancaq sözün bu məqamında bir müqayisə yeri tapdım. Hər bir məhəbbət tarixçəsi ilk görüşdən başladığı kimi, yaradıcılıq prosesi də mövzu tapmaqdan və müşahidədən başlayır. ''Bitki toxumdan necə cücərib boy atırsa, hadisələr də ideyadan elə inkişaf edir.'' (V. Q. Belinski).\nHər bir yazıçınının özünəməxsus üslubu olduğu kimi, onun özünəməxsus da yazı manerası olur. Hərə bir cür mövzu toplayır, bir cür yazır. Biri gecələr işləməyi xoşlayır, biri səhərlər. Biri əvvəlcə düşünüb, sonra yazır. Biri yazı masasının arxasında əyləşəndə heç nə yazacağını bilmir, elə bil ki, əsər onun qələminin ucundan çıxır.\nHər bir yazıçının yaradıcılıq prosesinə münasibəti də tamam fərqli şəkildədir. Biri əsəri qurtarandan sonra zövq alır, o biri utancaqlıq hissi keçirir. Məsələn, Ş.Monteskyöbu məsələ ilə bağlı belə yazır: ''Mənim xəstəliyim ondan ibarətdir ki, kitab yazıram və yazıb qurtardıqdan sonra xəcalət çəkirəm''. Ancaq əslində yaradıcılıq xəstəlik deyil, insanın öz daxili dünyasını ifadə etmək vasitəsidir. E.Po təsadüfi yazmırdı ki, ''Mənim üçün şeir məqsəd deyil, ehtirasın ifadəsidir''.\nBir dəfə müsahibə alarkən mənə belə bir sualla müraciət etmişdilər: ''Yazıçı vəşairlərin çoxusu öz əsərlərini gecələr yazır. Deyilənə görə, gecələr ilhamverici pərilər yaradıcı adamın çiyninə qonur və yazıçının qələmi məhsuldar işləməyə başlayır. Siz necə, nə vaxt yazırsınız? Sizin ilham pəriniz kimdir?''\nHəmin suala verdiyim cavab belə idi: ''Ilham gecə-gündüz bilmir. Tar, saz çalınmazdan əvvəl kökləndiyi kimi, şair ürəyi də yazacağı mövzunun ab-havası ilə köklənməlidi. Bu zaman şairin, yazıçının əlində qələm mizraba, tazanəyəçevrilir. Elə ola bilər ki, bazar vurhavurunda, avtobus bashabasında şeirin toxumu, ilk misrasıürəyinə düşər. Ilham vaxt-vədə bilmir; gecə də gələ bilər, gündüz də. Ilhamı gələndəşairin ilanboğan vaxtı olur həmişə…Ancaq iri həcmli əsərlər yazmaq üçün mütləq oturmaq, gərgin işləmək lazımdır. Bəzən elə olur ki, yazı prosesində qələm nəzərdə tutduğun sözü yox, tamam başqa şey yazır.\nMəşhur fransız yazıçısı Jül Renar öz gündəliyində yazırdı ki, əsl yazıçı gündə 18 saat işləməlidi. Cavan vaxtı onun sözlərini epiqraf gətirərək yazmışdım ki, gündə 18 saat yox, 18 dəqiqə işləyə bilsəydim, yəqin ki, dahi olardım.\nYaradıcılığı doğum prosesinə bənzədənlərin sözlərində də həqiqət var. Hər hansı bir mövzunun toxumu, ilk detalıürəyə düşür, yavaş-yavaşöz bədii formasını tapır və bundan sonra yazı prosesi başlayır. Arzularda, xəyallarda olanlar ''qələm körpü''sündən keçib həyata atılır…\nƏgər yazıçı yaradıcılıq prosesində qəhrəmanın ağrı-acılarını, arzu və düşüncələrini öz ''qələminin köynəyindən keçirəndə'' həyəcanlanmırsa, onun əsəri də sirayətedici ola bilməz…\n…Məni sevən və mənim sevdiyim gözəllər çoxdu. Ancaq onların heç biri mənim ilham pərim deyil. Naqillər birləşəndə işıq yandığı kimi, gözə görünməyən ilham pərisinin gözləri gözümə sataşanda, ürəyimdə söz közərir, nurlanır. Ilham pərisi tez-tez öz yerini, cildini dəyişir. O, gah dənizin, gah füsünkar göllərin, gah qıjıltılıçayların, şəlalələrin, çeşmələrin, gah ayın, gah günəşin, gah dağın, gah dərənin, gah otun, gah çiçəyin, gah zümrüd donlu meşələrin, çiçəkli bağların, gah gül qoxulu körpələrin, gah da nazlı gözəllərin gözü ilə gözümün içinə baxır. Harda gözəllik, sevgi varsa, Ilham pərim pıçıltı ilə məni ora səsləyir… Ilham pərimin üzünü bir dəfə də olsun görməmişəm. Onun bədii portretini çətin ki, yarada bilərəm. Hərdən mənə elə gəlir ki, bu pəri elə mənim içimdəəyləşib, mənimlə birlikdə nəfəs alır, sevinir, dərd çəkir, həyəcanlanır, sevir, nifrət edir… Ancaq nəyəsə heyrətlənəndə Ilham pərisinin sevimli üzünü elə bil ani olaraq görürəm…''\nBu cavabımdan sonra jurnalist mənə belə bir sualla da müraciət etdi ki, Sizi gecəşirin yuxudan oyadıb, öz şeirlərinizdən birini oxumağı xahiş etsələr, ilk anda hansışe’r yada düşər? Cavabım isə belə idi ki, mən hər şeyin təbii axarını xoşlayıram. Gecə məni yuxudan oyadıb şeir oxu deyən adama ürəyimdə də olsa söyərdim. Bir var suyu nasosla vurasan, bir var öz təbii axarı ilə gələ. Özünü məcbur eləyib şeir yazmaq, şeir oxumaq ürəyi zorlamaq kimi bir şeydi. Poeziya isə sevgi işidi…\nİnsan gördüyü qızı sevib onun vüsalına can atdığı kimi, şair də onu həyəcanlandıran mövzunu özününküləşdirməyəçalışır. Bu yolda hər ağrıya, əzaba qatlaşmağa hazır olur. Ürəyindəki yaradıcılıq eşqi nə yolla olur-olsun onu ''sevgilisinə'' tez qovuşmağa təhrik edir.\nYaradıcılıq prosesi məhz vüsal anıdır.Çəkilən ağrılardan, əzablardan, dolanbac yollardan sonra insanın öz sevgilisinə qovuşması nə deməkdirsə, yazıçının da onu düşündürən, həyəcanlandıran sevimli mövzuda əsər yazması, prosesin özünün onun qəlbində doğurduğu həyəcanlar o deməkdir. Bədii əsərlər isə bu tükənməz sevginin, yaradıcılıq prosesinində çəkilən həzin, iztirabın, həyəcanların, xoşbəxtlik məqamının bəhrələridir.\nYaradıcılıq prosesini göydə buludun dolub yağışın yağmasına da bənzətmək olar. Yazıçının müşahidələri də damcı-damcı, zərrə-zərrə toplanıb ''bulud'' kimi dolur. Bu dolma yaradıcılıq prosesinə tam hazırlıq məqamıdır. Elə bir məqam ki, yazıçının düşüncə və xəyalında da göylərdə olduğu kimi ildırımlar şaqqıldayır. Bulud köksündəki yağışdan qurtulub rahat olmaq istədiyi kimi, yaradıcı adam da içini göynədən sözləri damcı-damcı kağız üzərinə səpələyir.\nYağışdan sonra göyqurşağını xatırlayırsınızmı? Bax, bu göyqurşağı gözəl bir əsəri təzəcə yazıb bitirəndən sonra yazıçının ürəyindəki məmnunluq hissinin təcəssümünə bənzəyir. Yağış otlara, çiçəklərə, ağacları, kollara həyat verdiyi kimi, yazıçının əsərləri də oxucunun qəlbindəöləziyən, soluxan hissləri təzələyir, onun ürəyindəki həyat eşqini solmağa qoymur.


Rusiyada sığınacaq üçün necə müraciət etməli olduğunuzu yoxlayın? - ALinks\nRusiyada sığınacaq üçün necə müraciət etməyinizə baxın?\nTutaq ki, Rusiyadan sığınacaq almaq üçün müraciət etmək istəyirsənsə, yaxınlaşmalısan FMS. Həm də Federal Miqrasiya Xidməti (FMS) Rusiyada qaçqınlar məsələsini həll edən yeganə orqandır.\nRusiyada qaçqın statusu almaq və ya müvəqqəti sığınacaq almaq. Ancaq ciddi bürokratik istehsalçılardan və əsaslı araşdırmalardan keçmək lazımdır.\nRusiya Federasiyasının Qaçqınlar haqqında Qanunu, ölkədən sığınacaq istəyən qaçqının kim olduğunu müəyyənləşdirir. 2006-cı ilin sonuna qədər təxminən 1,020 nəfər müvəqqəti sığınacaq statusu aldı. Yeni ismarıclar tərəfdən405 nəfər Rusiya hökumətindən tam qaçqın statusu aldı. Lakin, təxmini hesablamalara görə bir milyona qədər “sənədsiz immiqrant” ilkin giriş gözləyir.. Rus torpağının qaçqın statusunun müəyyənləşdirilməsi prosesi üçün təsdiqlənmək üçün ilk giriş gözləyirlər. Rusiya hakimiyyəti qaçqın statusundan imtina etdiyinə görə məşhurdur.\n2007-ci ildəki bir sorğuya görə, Əfqanıstandan ən çox miqrant Rusiyaya sahibdir. Rusiya Federal Miqrasiya Xidmətinin Vətəndaşlıq şöbəsinin sığınacaq məsələləri üzrə müdiri Vladimir Ruçeykovun sözlərinə görə, təqdim olunan bütün müraciətlərin 70% -dən çoxu bilavasitə or dolayı yolla Əfqanlarla əlaqəli. Əlavə, faktiki olaraq edənlərin əksəriyyəti almaq qaçqın statusu əfqanlardır.\nRusiya miqrasiya problemini həll etmək üçün 1993-cü ildə üç qanun qəbul etdi.\nRusiya Konstitusiyasına əsasən qəbul edilən ilk qanun, şəxslərə Rusiyadan siyasi sığınacaq tələb etmək hüququnu təklif edir.\nİkinci əsas Məcburi Köçkünlər Qanunu, ya onsuz da Rusiya vətəndaşı olan və ya Rusiya vətəndaşlığı almağa haqq qazanan sığınacaq axtaranlarla əlaqəli idi.. Bu miqrantlar idi əsasən Rusiya vətəndaşlığı olan və ya olmayan FSU respublikalarında yaşayan insanlar məcbur edildiiqtisadi səbəblərdən Sovet İttifaqının dağılmasından sonra Rusiyaya köç etmək. Məcburi Miqrantlar Qanunu bu şəxslərin Rusiyaya getməsinə icazə verdi sərbəst və qanuni olaraq.\nÜçüncü nizamnamə, Qaçqınlar Qanunu, keçmiş Sovet İttifaqı respublikaları xaricindəki dövlətlərdən və ya “uzaqlarda olan bütün sığınacaq axtaranlara müraciət etdi.". Əslində 1993-cü ildə qəbul edilmiş qanunlar nəzərdə tutulmuşdu birincisi keçmiş Sovet vətəndaşlarına, ikincisi bütün digər ölkələrin vətəndaşlarına qoruma vermək. Əslində 1993-cü il Qaçqınlar Qanununun hökm sürən anlayışı yalnız 'yaxın xaricdən' (keçmiş Sovet respublikaları) sığınacaq axtaranların veriləcək qaçqın statusu. Lakin, 1990-cı illərin ortalarında Rusiya böyüməyə başladığı üçün dünyanın bir çox yerində çox sayda insan təqibdən qaçdı. Onların əksəriyyəti Yaxın Şərq, Afrika və Asiyadan olanlar, Rusiyanı fərqli səbəblərdən köç etmək üçün etibarlı bir yer olaraq gördülər. Buna cavab olaraq, Rusiya 1993-ci ildə 1997-cü il Qaçqınlar Qanununa yenidən baxaraq ləğv etdi. Bu, beynəlxalq təhlükəsizliyə ehtiyacı olan Rusiyaya gələn vətəndaşları daha yaxşı idarə etməsini təmin etdi.\nStep1: FMS ofisinə gedin. Halda özünüzü qaçqın hesab edirsiniz. Sonra sən Əgər əlaqə bu ərazi filial of bu rus FMS dərhal at bu yer of yaşayış yeri. Ayrıca, ünvanı və digər məlumatları aşağıda tapa bilərsiniz.\nÜnvan: 4/1 Ulitsa V.Radishchevskaya (Moskva), 107078\nAna səhifə: http://www.fms.gov.ru\nStep2: Rusiyanın FMS ofisində olduğunuzdan sonra ölkənizi tərk etmək istədiyinizi söyləməlisiniz. Mənşə ölkənizə qayıtmamağınızın səbəbini açıq və düzgün izah etmək də vacibdir. Lakin, Rusiyanın FMS ilkin baxışdan sonra sığınacaq üçün müraciətinizi qəbul edəcəkdir.\nStep3: İlkin baxışdan sonra 5 gün ərzində. Rusiyanın FMS-si sığınacaq üçün müraciətinizi qəbul edib etməyəcəyinə qərar verəcəkdir. Rusiya ərazi şöbəsi FMS də sığınacaq almaq istəyinizi bildirdiyinizi təsdiqləyən bir sənəd verəcəkdir. Bu sənəd ilkin baxış qərarına qədər 5 gün ərzində qüvvədədir.\nStep4: Ərizəniz tam nəzərdən keçirildikdən sonra qəbul edildi. Vətəninizə qayıtmaq qorxusundan səbəblərinizlə bağlı ətraflı bir reportaj verməlisiniz. Bunun xaricində edəcəksiniz soruşulur sənədli sübutlar hazırlamaq və Rusiyaya gedən yol. Barmaq izinizi verməlisiniz və yanındakı bütün ailə üzvləri verəcəkdir yönəldilməlidir məcburi tibbi müayinə üçün. Dövlət müayinələri üçün çəkilən bütün xərcləri dövlət orqanları ödəyəcəkdir.\nBəzi əsas məqamlar:\nQeyd: Sizə peşəkar bir tərcüməçi pulsuz veriləcəkdir. Rus dilini başa düşməməyiniz və ya danışmamağınız halında. Ayrıca, müraciətiniz rədd edildiyi təqdirdə məhkəməyə və ya yuxarı idarəçiyə müraciət edə bilərsiniz.\nBəs qaçqın statusu?\nQaçqın statusu verilir daha tez-tez, lakin hələ də qaydasınca nadir. Federal Miqrasiya Xidməti bu statusun verilməsi barədə qərarı Rusiyadan sonra verir Qaçqınlar haqqında qanun. Rusiya qanunları bir qaçqını, vətəndaşı olduqları və ya normal evlərindən kənarda yaşayan Rus olmayan bir vətəndaş olaraq təyin edir. Buraya “irqi, dini, vətəndaşlıq və milliyətinə görə“ təqib qurbanı olmaq ”qorxusu olan vətəndaşlar da daxildir. Bəzən buraya hər hansı bir sosial qrupa və ya siyasi inanca üzv olmaq da daxil ola bilər". Təcrübədə, proses yavaş və çox vaxt uğursuz olur, yalnız kiçik bir hissədir hissə müraciət edənlərin verilmişdir son beş ildə qaçqın statusu.\nStatus üç ilədək müddətə verilir, lakin hər il nəzərdən keçirilir. Qaçqınların təcili tibbi yardım almaq, müvəqqəti yaşayış evində yerləşmə, icazəsiz işləmək və övladlarının təhsil almaq hüququ vardır. Səsvermə hüquqları xaricində normal bir Rusiya vətəndaşının demək olar ki, bütün hüquqlarını alırlar.\nRusiya FMS müraciətinizi qəbul etdikdə üç ay müddətində etibarlı sığınacaq axtaran bir sertifikat alacaqsınız. Həm də bu sığınacaq axtaran şəxs şəhadətnaməsi şəxsiyyət sənədi və Rusiyada qanuni qalmağınızın sübutudur.\nSnowden müvəqqəti sığınacaq üçün müraciət etdi. Bu sığınacaq Avropanın “humanitar statusuna” bərabərdir və mərhəmətli əsaslarla verilir. Yəni bir sığınacaq axtaran tam qaçqın statusu meyarlarına cavab vermirsə, ancaq “humanitar” səbəblərdən ölkəsinə təhvil verilə bilmirsə, o zaman müvəqqəti sığınacaq statusu almaq hüququna malikdir. Ölkələrində qeyri-insani rəftar edən bir insanın riski kimi bir çox “humanitar” əsas var. 8,952 və 2008 Mart 1-cü il tarixləri arasında Rus dilindən müvəqqəti sığınacaq üçün 2013 müraciət olmuşdu. Müvəqqəti sığınacaq 5,728-2007-ci illər arasında 2012 nəfərə verilmişdir.\nBu status, daşıyıcının Rusiyada maneəsiz hərəkət etməsinə imkan verir, baxmayaraq ki, yaşaya biləcəyi yerdə kiçik məhdudiyyətlər var. Müvəqqəti sığınacaq verilən şəxs ərizəsini verdiyi yerdə yaşamaq üçün qeydiyyata alınır. Snoudenin vəziyyətində - Moskva Federal Miqrasiya Xidmətinə müraciət edən - Moskvada yaşamalı olacaqdı (yeri dəyişdirmək üçün müraciət etmədiyi təqdirdə). Müvəqqəti status daşıyıcının Rusiyada işləməsinə imkan verir, bu da Snouden üçün yaxşı xəbər ola bilər - vəkilinə inanmaq bəzən böyük görünürsə. Vəkil Anatoliy Kucherena, 24 iyulda Snoudenin işləmək üçün rus dilini öyrənməyə ümid etdiyini söylədi. Snowden ayrıca əsas dövlət tibbi sığortası hüququ qazanacaqdı.\nSığınacaqla bağlı daha çox məlumat üçün yoxlaya biləcəyiniz mühafizə veb.\nsığınacaq üçün müraciət edinSığınacaqmüdafiəqaçqınRusiya


Qalanews - İlqar Rəhimov: Bakıda keçiriləcək “Yenilməzlər” adlı beynəlxalq qala tədbiri özünəməxsusluğu ilə seçiləcək\nİlqar Rəhimov: Bakıda keçiriləcək “Yenilməzlər” adlı beynəlxalq qala tədbiri özünəməxsusluğu ilə seçiləcək\nBeynəlxalq Paralimpiya Komitəsinin 30 illiyi münasibətilə Bakıda keçir...\nBeynəlxalq Paralimpiya Komitəsinin 30 illiyi münasibətilə Bakıda keçiriləcək “Yenilməzlər” adlı beynəlxalq qala tədbirində qeyri-adi şou proqram təqdim olunacaq. Heydər Əliyev Fondunun və Azərbaycan Milli Paralimpiya Komitəsinin (AMPK) təşkilatçılığı ilə noyabrın 13-də baş tutacaq tədbir özünəməxsusluğu ilə seçiləcək.\nBu sözləri noyabrın 6-da AMPK-nın ofisində keçirilən mətbuat konfransında komitənin prezidenti İlqar Rəhimov deyib.\nAMPK-nın prezidenti bildirib ki, bu tədbir ölkəmizdə korporativ sosial məsuliyyət dəyərlərinin təbliğinə yönəlib. Beynəlxalq qala təqdimatında paralimpiyaçıların həyat hekayələri bədii çalarlarla səhnələşdiriləcək. Bu səhnə işinin qəhrəmanları da paralimpiyaçıların özləri olacaqlar.\n“Beynəlxalq səviyyədə Paralimpiya Hərəkatına dəstək göstərən insanlar, o cümlədən Beynəlxalq Paralimpiya Komitəsinin sabiq prezidenti Sir Filip Kreven, Böyük Britaniya Paralimpiya Assosiasiyasının fəxri prezidenti Entoni Sainsbari, ikiqat Paralimpiya çempionu İlham Zəkiyev, Moldova Paralimpiya Komitəsinin prezidenti, Paralimpiya çempionu Oleq Kretsul, BMT-nin Pakistandakı sülhməramlı səfiri Numiba Mazari, AMPK-nın baş katibi Kamal Məmmədov və eşitmə əngəlli aktyor Mahmud Səfərov tədbirin əsas qonaqları olacaqlar. Tədbir kölgə tamaşası, ultrabənövşəyi şou və digər maraqlı məqamlarla yadda qalacaq. Tədbirin keçirilməsində əsas məqsəd cəmiyyətə və iş adamlarına korporativ sosial məsuliyyətlə bağlı mesajlar verməkdir”, - deyə İ.Rəhimov əlavə edib.\nAMPK-nın rəsmisi noyabrın 14-də Bakıda keçiriləcək V Uşaq Paralimpiya Oyunları haqqında da söz açıb. İ.Rəhimovun sözlərinə görə, sayca beşinci Uşaq Paralimpiya Oyunlarında idmanın 8 növü üzrə Naxçıvan da daxil olmaqla ölkəmizin bütün regionlarından paralimpiyaçı uşaqlar iştirak edəcəklər. Bu yarışlara Gürcüstanı təmsil edən paralimpiyaçı uşaqlar da qatılacaqlar.\nSonda AMPK-nın prezidenti 6 noyabr - Azərbaycanda radio və televiziya işçilərinin peşə bayramı günü ilə əlaqədar ölkəmizdə Paralimpiya hərəkatının təbliğinə dəstək göstərən jurnalistlərə təşəkkürnamələr və hədiyyələr təqdim edib.\nKaryeramda Azərbaycanda aldığım məğlubiyyət məni d\nİngiltərənin “Tottenhem” klubunun yeni baş məşqçis\nKriştianu Ronaldu uzun müddət birgə yaşadığı Corci\nMourinyunun yeni iş yeri bəllidir\nMaurisio Poçettino İngiltərə “Tottenhem”inin baş m\nAvro-2020-nin seçmə mərhələ vasitəsilə vəsiqə qaza\nArgentina millisinin kapitanı Lionel Messi Uruqvay\n"Squawka" nəşri Avropanın TOP-5 liqasında son 13 i


qiymeti, Bakida qiymeti - MAQAZIN.AZ\nMAQAZIN.AZ ▸ ▸\nTeleskop Jiehe 25-75x60 Spotting Xüsusiyyətləri: * Böyütme 25-75X (25 - 75 Zoom), * Optik lens diametri 60 mm * Fırlanan 360 dərəcə gözlük * Tripod dayağı ilə birlikdə * Ruberrized və bərk korpus * Ölçü: uzunluğu 60sm,\nTexniki məlumat TƏDQİQAT SAHƏSİ Quş gözləmə və təbiət müşahidəsi TİP Zoom təsbit edən əhatə dairəsini yazın OPTİK XÜSUSİYYƏTLƏRİ Porro optik dizaynı Böyütme Zoom max. 60 Böyütme Zoom min. 20 Material BK-7 prizma Kaplama\nФотоаппарат Nikon D810 DSLR Body\nПроизводитель: Nikon Цвет: Черный GPS: Оптический Видеокодеки: mpeg-4;H.264 Видоискатель: Оптический (туннель) Внешняя память: Нет Вспышка: Встроенная, башмак, синхроконтакт, беспроводное управление Диапазон ISO: Авто\nTelefon, fotoaparat, kamera üçün ştativ. 150 sm açılır. &UNİBANK&- albalı kartla hissə-hissə ödəmək imkanı. &YapıKredi&- world kartla hissə-hissə ödəmək imkanı. Ünvan: N. Nərimanov, Əhməd Rəcəbli 230.\nFotoaparat Nikon D750 DSLR\nПроизводитель: Nikon Цвет: Черный GPS: Оптический USB 2.0: 1 Видеокодеки: MPEG-4 H.264 Видоискатель: Оптический (пентапризма) Внешняя память: Нет Вспышка: Встроенная, башмак, беспроводное управление Диапазон ISO: Авто\nKlassik dürbünl10x40 &Baigish& Porro prizma əsasında, mərkəzi diqqət və gözlərin ametri üçün dioptric korreksiya ilə, sərt iqlim şərtlərinə (-40 ° . + 50 ° C) qarşı dura biləcək davamlı bir metal halında\nFotokamera mikrofonu TAKSTAR\nKamera üçün xüsusi hazırlanmış yüksək həssaslıq kondenser mikrofonu • Kardioid yönlü xarakteristikası ətraf mühitin səs-küyünü effektiv şəkildə azalda bilər • İsteğe bağlı + 10dB həssaslıq tonunu və 200Hz bas filtrini •\nJiehe (OEM) Astronomical Telescope F350 x 60 Şəffaf işıq: 60 mm (təxminən 2,4 düym) Fokus uzunluğu: 350 mm Uyğundur: 1. Göksel gövdə üçün ilkin astronomik teleskop. 2. Dəhşətli heyvanlar üçün açıq teleskop, birbaşa\nXüsusiyyətləri: -Model: F30070M -Light: 70 mm (2,4 düym) -Fokus məsafəsi: 300mm f / 4 -Spray güzgüsü: 90 dərəcə -Warp / alüminium tripod -Ən yüksək: 38 sm Standart 0.965 düymlük çarxlar aşağıdakılardan\nFotoaparat Sony Alpha a6500 Body Only\n24.2 MP Mirrorless Digital Camera Exmor CMOS image sensor 425 phase-detection AF points\nTelefon, fotoaparat, kamera üçün ştativ. 170 sm açılır. &UNİBANK&- albalı kartla hissə-hissə ödəmək imkanı. &YapıKredi&- world kartla hissə-hissə ödəmək imkanı. Ünvan: N. Nərimanov, Əhməd Rəcəbli 230.\nФотоаппарат Nikon D5300 18-55mm\nПроизводитель: Nikon Вес: 480 г Размеры: 125x98x76 мм Карты памяти: SD (SDHC, SDXC) Оптический зум: 3x Скорость съемки: 60 кадр./сек Стабилизация изображения: Есть Тип: Зеркальная Число эффективных пикселов: 24,2 млн.\nLinza Canon EOS 4000D 18-55mm\nПроизводитель: Canon Specification: 18.0 MP, APS-C sensor, Wi-Fi, Full HD movies , 6.8 cm (2.7") LCD screen , SD Card, camera bag


Araceli xanımımız, 2 May. Qızlar üçün adlar - Məlumat - 2022\nAraceli xanımımız, 2 May. Qızlar üçün adlar\nAraceli, Latın mənşəli bir qız üçün "cənnət mehrabı" mənasını verən bir addır. Bu nadir adlardan biridir, lakin müstəsna gözəlliyi və musiqiliyi ilə kiçik qızınız üçün mükəmməl ola bilər.\nAdının mənası sayəsində Araceli başqalarına böyük təsir göstərən xarizmatik bir şəxsiyyətə sahibdir. Müəmmalı bir aura ilə əhatə olunmuş Araceli, incəliyi və xeyirxahlığı ilə seçilir, eyni zamanda onu ən çətin vəziyyətləri həll etməyə qadir edən güclü bir xarakterə sahibdir. Çünki Araceli şirin və sevgi dolu, eyni zamanda cəsarətli və qorxmazdır, onu asanlıqla əsl liderə çevirən xüsusiyyətlərdir.\nİtaliyada biraz tanış ola bilsə, Araceli adı İspan dilində danışan dünyadan kənarda bilinmir. Bu, qızınızın adına çox cəlbedici edən müstəsna bir xarakter verir. Bundan əlavə, istifadə ilə köhnəlməyən və ya köhnəlməyən ənənəvi adlardan biridir.\nAktrisalar Araceli de León, Araceli González və Aracely Arambula kimi qızınızın adını daşıyan bir neçə şəxsiyyəti tanıyırıq, amma bəlkə də ən çox tanınan qadın alpinizmində beynəlxalq səviyyədə tanınan alpinist Araceli Segarra.\nAncaq qızınızın adından bizi ən çox təəccübləndirən, mənasının möhkəmliyidir. Və həqiqət budur ki, bu bakirənin orijinal müqəddəs yeri qədim Romalıların "cənnətə pilləkən" adlandırdıqları uzun bir pilləkəndən keçilən Kapitolinin zirvəsində idi.\nMay ayında müqəddəslərini qeyd edən digər adların mənşəyini və mənasını bilmək üçün Aprel müqəddəs adlarının təqviminə müraciət edin. Ad gününüzün adı və tarixi ilə bağlı bütün maraqları tapacaqsınız.\nOxşar məqalələri oxuya bilərsiniz Araceli xanımımız, 2 May. Qızlar üçün adlar, Müqəddəslər kateqoriyasında - Biblicals saytda.\nNicóstrata: qız Nicóstrata adının mənşəyi və mənası\nCopyright 2022 \_ Araceli xanımımız, 2 May. Qızlar üçün adlar...


Viktoriya Bekhemin ayağı əzilib-FOTO » Qadin.Net ~ İlk milli qadın portalı\nViktoriya Bekhemin ayağı əzilib-FOTO\nMəşhur ulduz Viktoriya Bekhemin başına iş gəlib.\nQadin.Net Milli.Az -a istinadən bildirir ki, modelyer əsa ilə çəkilən şəkillərini İnstaqram səhifəsində paylaşıb. O, ayağında zədə aldığını bildirib.\nViktoriya uzun müddət hündürdaban ayaqqabıdan imtina etməli olacaq. 43 yaşlı Bekham hazırda əsasız gəzə bilmir.\nViktoriya "Hər şey yaxşıdır. Sadəcə bir az dincəlməliyəm" deyə bildirib.\nViktoriya Bekhemin QANINDAN krem hazırlandı -Qiyməti 1500 dollar


Saruməddövlə Əbülfət xan Ziyadlı-Qacar - Nəcibliyin nişanəsi » Reyting.az\nSaruməddövlə Əbülfət xan Ziyadlı-Qacar - Nəcibliyin nişanəsi - Foto\nTarix: 10-04-2020 12:39 | Bölmə: Ənvər ÇİNGİZOĞLU\nXalqımızın bir çox möhtərəm, görkəmli şəxsiyyətləri Qacarlar dövlətinin qorunmasında, inkişafında müstəsna rol oynayıblar. Belə şəxslərdən biri də Əbülfət xan Sarəmüddövlədir.\nƏbülfət xan 1848-ci ildə Təbriz şəhərində dоğulmuşdu. Atası Məhəmmədhəsən xan İrəvan xanlarından, Qacar elinin böyüklərindən Məhəmməd xanın oğlu, Həsənəli xanın nəvəsi idi. Məhəmmədhəsən xan Qacarlar dövlətinə sığınmış, İran оrdusunda xidmət еtmişdi. Əmirəlüməra ünvanı almışdı. Bu ünvan Qacar səltənəti dönəmmində kоmandan adına bərabər idi.\nAnası Fəxrəddövlə xanım şahzadə Abbas mirzə Qоvanlı-Qacarın qızı, Fətəli şahın nəvəsi idi. Əbülfət xan belə bir ailədə təlim-tərbiyə almış, saray təhsili görmüşdü. Sarəmüddövlə ləqəbi daşıyırdı. Hərbçi idi. O, parlaq siyasi zəkası sayəsində rütbə və ünvan pilləsində ucalmışdı.\nVətənə, xalqa, haqqa, ədalətə son dərəcə sadiq ruhda tərbiyə alan Əbülfət xan Qacar sarayında xüsusilə seçilirdi. Nasirəddin şah onu tez-tez saraya çağırar, söhbətlərindən feyziyyab olardı. O, vətənə, millətə, onun azadlığı uğrunda canını verməyə hazır olan siyasətçi və hərbçi idi. Bu insan qarşısına qoyduğu məqsəd üçün gərəkli olan addımların hamısını atmağa daxilən hazır idi.\nƏbülfət xan Sarəmüddövlə saray mühitində yetişən, qürurlu, məğrur olan nadir şəxsiyyətlərdən idi.\nDərin zəkası, iti ağlı, hərb elminin mahir bilicisi və qeyri-adi bacarığı ilə seçilən Əbülfət xan Sarəmüddövlə Qacarlar dövlətinin vuran əlinə çevrilmişdi. Bir yerdə qiyam qalxsa, üsyan baş versəydi onun alayı həmin yerdə mövqe tuturdu. O, qabalıq tərəfdarı deyildi. Ağır nəticələrin qarşısının alınması üçün düşünülmüş və çevik siyasət yürüdürdü.\nƏbülfət xan Sarəmüddövlənin xüsusi keyfiyyəti ondan ibarət olub ki, hərbçi, zabit, qəhrəman, döyüşçü keyfiyyətləri ilə yanaşı, həm də, qiraətçi idi. Boş vaxtlarını kitab oxumağa sərf edirdi.\nƏbülfət xan Sarəmüddövlə Şərqin bir çox ölkələrinə səyahət etmişdi.\nNasirəddin şahın oğlu Zillisultan Məsud mirzə (1847-1918) Əbülfət xanın ən yaxın dostlarından biri olmuşdur. Həm də onunla quda idi. Zəhmli və zabitəli şahzadə daim onu diqqət mərkəzində saxlayırdı.\nƏbülfət xan Sarəmüddövlə İranzəminin ən varlı adamlarından biri idi. Onun anasından qalma miras kəndləri vardı.\nƏbülfət xan Sarəmüddövlə aydın-alim şəxslərin hamisi idi. O, özünün çoxillik dövlətçilik fəaliyyəti dövründə yaradıcı ziyalılara, elm, təhsil, mədəniyyət xadimlərinə həmişə böyük diqqət və qayğı göstərmiş, öz ətrafında birləşdirmişdi. Mədəniyyətin böyük hamisi kimi bu sahəyə özünün xüsusi münasibəti ilə fərqlənirdi. Dayaq-dəstəyi ilə digər Qacar zadəganlarından seçilirdi. Sarəmüddövlə anlayırdı ki, hər bir xalqın ən ağır tarixi anlarında onun milli mənliyinin qorunub saxlanmasında, millətin mlllət kimi özünəməxsusluğunu hifz edə bilməsində ziyalıların, mədəniyyət, ədəbiyyat, elm və incəsənət xadimlərinin səyi əvəzsizdir.\nƏbülfət xan Sarəmüddövlə 1-ci dərəcəli Nişani-Əqdəs, 1-ci dərəcəli Şiri-Xurşid оrdеnləri ilə təltif оlunmuşdu. O, başqa dövlətlərin də yüksək qürur nişanlarına layiq görülmüşdü.\nƏbülfət xan Sarəmüddövlə Tehranda vəfat etmiş, Qumda dəfn olunmuşdu.\nƏbülfət xan Banuüzma İftixarəddövlə ləqəbli Kəsrayıl xanım Nəsrəddin şah qızı Qоvanlı-Qacarla (?-1935), Gülsüm xanım İfətüssəltənə Musa-Rza bəy qızı ilə ailə qurmuşdu. Qəhrəman xan, Xanbaba xan, Bədiülməlik xan, Sultan Məhəmməd xan, Əsədulla xan, Kеyxоsrоv xan, Abbasqulu xan adlı оğulları vardı.\nQəhrəman xan Əbülfət xan oğlu 1870-ci ildə Təbriz şəhərində dünyaya gəlmişdi. Ailə təlim-tərbiyəsi, təhsili almışdı. Saruməddövlə ləqəbi daşıyırdı. 1895-ci ildə şahdan Sərdari Əzəm ləqəbini də almışdı. 1904-cü ildə İsfahana hərbi kоmandan təyin еdilmişdi. Dayısı Sultan Məsud mirzə Zillisultan tərəfindən Nasirəddin şahın hökmüranlığının 50 illik yublеyində iştirak еtmək üçün Tehrana göndərilmişdi.\nQəhrəman xan 1924-cü ildə Lurеstana valilik еtmişdi.\nQəhrəman xan 1-ci dərəcəli Nişani-Əqdəs, 1-ci dərəcəli Şiri-Xurşid оrdеnləri ilə təltif оlunmuşdu.\nQəhrəman xan Şövkətüssəltənə xanım Sultan Məsud mirzə Zillisultan qızı Qоvanlı-Qacarla yaşam qurmuşdu. Əbülfət xan adlı оğlu, İftixarəssəltənə xanım, Əxtərəssəltənə xanım adlı qızları vardı.\nƏbülfət xanın ikinci оğlu Xanbaba xan 1877-ci ildə Təbriz şəhərində anadan оlmuşdu. Ailə təlim-tərbiyəsi, təhsili almışdı. Еynüssəltənə ləqəbini daşıyırdı.\nXanbaba xan hərbi məktəbdə оxumuşdu. Pоlkоvnik rütbəsinədək yüksəlmişdi. İsfəhanın hərbi rəisi оlmuşdu.\nXanbaba xan Əzizəssəltənə xanım Sultan Məsud mirzə Zillisultan qızı Qоvanlı-Qacarla və Möhsün xan Müşirüddövlənin qızıyla ailə qurmuşdu.\nƏbülfət xanın üçüncü оğlu Bədiülməlik xan Təbriz şəhərində dünyaya göz açmışdı. Ailə təlim-tərbiyəsi, təhsili almışdı. Dayısı Sultan Məsud mirzə Zillisultanın himayəsi ilə İsfəhanın Nəcəfabad şəhərinə hakim təyin оlunmuşdu. Anası Banuüzmanın qardaşı ilə ixtilafı başlayanda dayısı оnu bu vəzifədən çıxardı.\nBədiülməlik xan 1888-ci ildə vəfat еdib.\nBədiülmülk xanın törəmələri Bədi-Məsud sоyadını daşıyırlar.\nBədiülməlik xan şahzadə Sultan Məsud mirzə Zillisultanın qızı İffətüddövlə xanımla ailə qurmuşdu. Məhəmmədhəsən xan, Məhəmmədhüsеyn xan, Abbas xan, Məhəmməd xan adlı оğulları, Еhtiramüddövlə xanım adlı qızı vardı.\nƏbülfət xanın dördüncü оğlu Sultan Məhəmməd xan Təbriz şəhərində anadan оlmuşdu. Ailə təlim-tərbiyəsi, təhsili almışdı.\nSultan Məhəmməd xan Bədiəddövlə xanım Sultan Məsud mirzə Zillisultan Qоvanlı-Qacarın qızı ilə həyat qurmuşdu. Fəxrülmülk xan, Əbdülməcid xan adlı оğulları, Bədrəzzəman xanım adlı qızı vardı.\nƏbülfət xanın bеşinci оğlu Əsədulla xan Təbriz şəhərində anadan оlmuşdu. Ailə təlim-tərbiyəsi, təhsili almışdı.\nƏbülfət xanın altıncı оğlu Kеyxоsrоv xan Təbriz şəhərində anadan оlmuşdu. Ailə təlim-tərbiyəsi, təhsili almışdı.\nƏbülfət xanın yеddinci оğlu Abbasqulu xan Təbriz şəhərində anadan оlmuşdu. Ailə təlim-tərbiyəsi, təhsili almışdı.\nAbbasqulu xan Qəmərüddövlə xanım Sultan Məsud mirzə Zillisultan Qоvanlı-Qacarın qızı ilə həyat qurmuşdu. Nasirqulu xan, Hüsеynqulu xan adlı оğulları, Əqdəsülmülk xanım adlı qızı vardı.\nİranda dərc olunmuş bir çox tarix kitabları Əbülfət xan Sarəmüddövləni son dərəcə yüksək mədəniyyətə, sağlam həyat tərzinə malik insan, həm də olduqca tələbkar hərbçi kimi xatırlayırlar.скачать dle 10.5фильмы бесплатно


Polis şəhərə girişi niyə məhdudlaşdırır? - xezernews.az\nTəhsil müəssisələri və ona bitişik yollarda bu gün səhər saat 07:45-dən 08:20-yə qədər sıxlıq qeydə alınıb.\nXəzərNews.az bildirir ki, bu barədə “Qafqazinfo”ya Bakı Şəhər Baş Dövlət Yol Polis İdarəsinin rəsmisi Vaqif Əsədov məlumat verib. O bildirib ki, sıxlıq yaşanan ərazilər Heydər Əliyev prospekti, Yusif Səfərov küçəsi, Üzeyir Hacıbəyov küçəsi, Zərifə Əliyeva küçəsi, Neftçilər prospekti, Azneft dairəsi, Parlament prospekti və.s olub: “Burada yol zolağı üzrə avtomobillər sıx cərgələnib. Demək olmaz ki, bu tıxacdır. Ancaq avtomobillərin hərəkət intensivliyinə təsir göstərib. Amma əməkdaşlarımız təhkim edildikləri ərazidə nizamlayıcı qismində olub və hərəkəti nizamlayıblar.\nSaatda 10-20 km sürət qeydə alınıb. Cüzi hadisəylə nəticələnən 4 nəqliyyat hadisəsi baş verib. Bu da süni sıxlığın yaşanmasına gətirib çıxarıb”.\nBəzi yolayrıcılarında nizamlayıcı polisin olmaması və nəticədə sıxlığın yaranmasına gəlincə isə V. Əsədov vurğulayıb ki, bu gün 20 saylı məktəbin yanındakı yolayrıcından canlı yayım edilib: “Bura 4 yolun kəsişməsidir. Elə 4 nəfər əməkdaşımız burada olub. Yolayrıcında bir nizamlayıcı polis olsa onun işarəsi kifayət olmalıdır. Amma bir yolayrıcına 4 əməkdaş yığmışıq ki, konkret hər ayrıca biri göstəriş versin. Hansı ərazidə nizamlayıcı polis yoxdursa, bu his hal kimi qələmə verilməməlidir.\nİkincisi, sürücülər yol polisi olmadan da hərəkəti nizamlamalıdır. Hər kəs deyir ki, tələsirəm. Avtobus sürücüsü deyir ki, bir dəqiqə gecikmək onlar üçün cəzadır. Sürücü deyir ki, məktəbə uşaq aparır, buna görə də vaxtında çatmalıdır.\nOna görə də hərəkətdə birinci olmaq istəyi qısa müddətdə süni sıxlığın yaranmasına gətirib çıxarır. XXI əsrdə bütün hərəkət kameralarla tənzimlənib. Belə olan halda yolda niyə yol polisi dayanıb nizamlama aparmalıdır? Sürücülər özləri hərəkətlərini nizamlanmalıdır”.\nBu arada bildirək ki, bu gün səhər saatlarında Zabrat qəsəbəsindən və Azneft dairəsindən şəhərə giriş yol polisi tərəfindən məhdudlaşdırılıb. Sürücülər bu məhdudlaşmanın süni sıxlığın yaranmasına gətirib çıxardığını qeyd edib. Həmin sıxlıqla bağlı videolar da sosial şəbəkədə paylaşılıb. V. Əsədov bununla bağlı məlumatının olmadığını və məsələni araşdıracağını qeyd edib.


Ziyalının istefa qorxusu haqda yazısı\n2021, 02 Avqust, Bazar ertəsi, Bakı vaxtı 07:29\n- "Kimsə bu qərarı verən kimi suallarla başının üstünü kəsdirirəm. Niyə belə qərara gəldin? Çətin idi? Necə gedir işlər? Bütün günü neynirsən?\nBu sualları özgələrə bir ümidlə verirəm: bəlkə məni də eyni qərara gəlməyə razı salan bir cavab verərlər."\nStanley Fish ədəbiyyat nəzəriyyəçisi, hüquq alimi və professorudur. Bizdə ona ziyalı deyərdilər, onlar ona "public intellectual" (ictimai məsələlər üzrə intellektual) deyirlər.\nSəksənə yaxın yaşı olan S.Fish'in yaşadığı istefa vermək və təqaüdə çıxmaq çətinliyi haqda yazısını təqdim edirik\nKitablarımı satdım. Hamısını yox, çoxunu.\nNəşr edilmək üzrə olan əlyazmamın tamamlanması üçün gərək ola biləcək kitabları satmadım.\nPayızda başlayacağım yeni layihə üçün lazım ola biləcək kitabları da saxladım.\nAmma 50 il peşəkar həyatımı təmin edən kitabların - Milton, Spenser, Shakespeare, Skelton, Sidney, Herbert, Marvell, Herrick, Donne, Jonson, Burton, Browne, Bacon, Dryden, Hobbes haqqında olan, yaxud onların müəllif olduqları kitabların hamısı getdi (qapıdan çıxdıqlarını sözün hərfi mənasında gördüm) və indi boş ağ kitab rəflərinin arasında gəzirəm.\nBu itkinin zahiri səbəbi böyük bir mülkdən kiçik mənzilə köçməyimdir. Anthony Powell doğru deyirdi ki, kitablar evi dər-döşək kimi bəzəyir, amma indiki halda kitablar həddən artıq çox, otaqsa həddən artıq balacadır onları saxlamaq üçün.\nDərin səbəbsə bu idi: Artıq vaxtdır.\nRəflərdə gördüklərim bir də üzərinə qayıtmayacağım əsərlər idi, tənqidçi yoldaşlarımın bir də məni məşğul etməyəcək yazıları idi, indi qoy başqa bir adam müraciət etsin o dilemma təhlillərinə.\nOnillərlə iştirak etdiyim söhbətlər indi tamam ayrı istiqamətə getdi (əslində, bir neçə istiqamətə) və indi nə vaxtım, nə də düzünü desəm, onları izləməyə tələb olunan intellektual enerjim qalıb.\nƏlvida onların hamısına. Yaxşı ki, sizi tanıdım. Əminəm, mənsiz də əlasınız.\nKitab köçündən sonrakı saatlarda və günlərdə özümü, “post-mortem” (ölümdən sonra – tərc.), bu hiperbolaya görə üzr istəyirəm, reaksiyamı müşahidə elədim.\nGörüm, peşmanlıq hiss edəcəyəmmi? Bəs nostalgiya? Panika? Rahatlıq?\nHeç nə hiss etmədim. Əsas məsələ qeydiyyata düşən kimi daha vacib iş olan yeni xalı seçmək idi.\n23 il universitetdə işləyəndən sonra onu tərk etməli olan bir həmkarımdan bunun çətin olub-olmadığını soruşanda bir cavab vermişdi ki, mənə onu xatırlatdılar. O, demişdi: “Bu, oteldən ayrılmaq kimidir.”\nƏslinə qalsa, otellərdən ayrılanda daha ciddi emosional reaksiyam olurdu, nəinki peşəkar həyatımın qeydlərindən ayrılanda; kitabların kənarlarındakı çoxlu qeydlərimdən.\nHəmişə tanış mətnlərdəki qeydlərimə qayıda və onları qoyduğum yerdə tapa biləcəyimi düşünürdüm.\nO xəyal həmişə qurduğum başqa xəyalların – köhnə mövqelərimi müdafiə etmək, yenilərini formalaşdırmaq, hər il konfranslara getmək, məqalə toplularına yazı vermək, müxtəlif universitetlərdə çıxış etmək, həmin o köhnə kursdan dərs demək, həmin o köhnə suallara əmin-arxayın cavab vermək kimi işlərimin bir hissəsi və kökü idi.\nDaha davam etmək istəmirəm. Amma nə qədər desəm də, davam edirəm.\nDeyirəm, “Daha davam etməyəcəyəm”, eyni zamanda yeni müqavilələr bağlamaqla, yeni çıxış dəvətlərini qəbul etməklə, yeni kurslar fikirləşib tapmaqla, yeni mükafatlara acmaqla məşğulam.\nKitablarım məndən daha açıqgözlüdür.\nOnlar səhnədən ah-naləsiz, arzu-istəksiz çıxdılar, yalnız ümidləri vardı, - mənim otaqlarımda muzey əşyası kimi xidmət etməkdənsə, başqa bir adamın kitabxanasında daha yaxşı istifadə olunmağa ümidləri.\nBu dərin düşüncələrin arxasında güclə söyləyə bildiyim bir söz var: “Təqaüdə çıxmaq”.\n1998-ci ildə təqaüdə çıxmaq haqda ciddi fikirləşirdim.\nBu, “erkən” təqaüd olacaqdı. Amma əvəzində, kollecdə dekan kimi bir icraçılıq işi götürdüm və erkən təqaüd variantını sonsuz təxirə salınan təqaüd variantına dəyişdim.\nAmma ətrafımda çoxu gənc olan dostlarım və həmkarlarım istefa verir, təqaüdə çıxırlar.\nKimsə bu qərarı verən kimi suallarla başının üstünü kəsdirirəm. Niyə belə qərara gəldin? Çətin idi? Necə gedir işlər? Bütün günü neynirsən?\nBu sualları özgələrə bir ümidlə verirəm: bəlkə məni də eyni qərara gəlməyə razı salan bir cavab verərlər.\nYaxud bəlkə təqaüdə çıxmağın başqa cildə girmiş ölüm olmadığını, amma ölümün bəyaz atın üstündə gəlişini sürətləndirən bir şey olduğunu deyərlər.\nSon vaxtlar özgə adamlarla danışmıram, odur ki, sizə müraciət edirəm, yaxud dəqiq desəm, təqaüd yaşına çatanlara.\nSiz də bunu etmisinizmi? Ya bəlkə etməyə hazırlaşırsınız? Bəlkə kitablarımı istefaya göndərmək özümün də təqaüdə çıxmağım yolunda ilk addım idi? Bundan sonra hansı addımı atmalıyam?\nVaqif Sultanlı. Ölüm yuxusu


Azərbaycan dünyanın ən xoşbəxt 5 ölkəsindən biridir | Sələf Xəbər\nAzərbaycan dünyanın ən xoşbəxt 5 ölkəsindən biridir\n“Sələf Xəbər” news.mail.ru saytına istinadən WİN/Gallup İnternational assosiasiyasının dünya ölkələrində xoşbəxtlik səviyyəsini ölçmək üçün “End of Year” araşdırmasını həyata keçirdiyini xəbər verir. Assosiasiyanın tərkibinə daxil olan SİAR Araşdırmalar və Konsaltinq Qrupunun verdiyi məlumata əsasən, 65 ölkədə 64002 respondent arasında aparılan sorğu nəticəsində dünyada xoşbəxtlik səviyyəsinin artdığı məlum olub.\n2013-cü ildə 60% respondent özünü xoşbəxt hiss etdiyini bildirsə də, 2014-cü ildə bu rəqəm 70%-ə qalxıb. Dünyanın ən xoşbəxt ölkəsi Fici adalarıdır (93%).\nAzərbaycanda xoşbəxtliyin xeyrinə rəy bildirənlər 85% təşkil edib və bu, ölkəni dünyanın ən xoşbəxt 5 ölkəsindən biri edib.\nƏn bədbəxt ölkə isə İraq olub (31%).\nAssosiasiyanın həyata keçirdiyi “End of Year” araşdırmasının nəticələrinə əsasən, Qazaxıstan (63%) xoşbəxtlik səviyyəsinə görə 32-ci, Ermənistan (53%) 48-ci, Gürcüstan (49%) 51-ci, Latviya (46%) 57-ci olub. 33-cü və 34-cü yerləri bölüşən Rusiya və Ukrayna (hər biri 61%) bu il eyni səviyyədə “bədbəxtdirlər”.\n“Allaha şükür edən hər kəs, daha artıq nemətə nail edilir. Əksinə, kim ki, Allahın xeyirxahlığına naşükürlük göstərirsə, özünü sərt cəzaya məhkum edir ki, bunun da bir qismi – Allahın mərhəmətindən məhrum olmadır. Allaha minnətdarlıq bildirmək, yəni şükür etmək üçün bütün qəlbi ilə Onun mərhəmətini etiraf etməli, əta etdiyi nemətlərə görə Ona həmd etməli və onlardan ancaq Allah xatirinə həyata keçirilən məqsədlər üçün istifadə edilməlidir. İnsan belə etmədikdə, o, naşükür bəndə hesab olunur.” (Bax “Təfsir Əs-Saadi”)


Tibbi temsilci teleb olunur - elanlar Bakida alqi satqi - Tezbazar.az\nTibbi temsilci teleb olunur\nElan kodu: 631174\nHəkimlər,əczaçılar,psixoloqlar muraciet ede biler\nSağlamlıq apparatları və sağlamlaşdırıcı qida əlavələri ixtiyarınıza verilir.\nEsas ve elave is kimi calisa bilersiz.\nƏlavə olaraq öz şəxsi biznesinizi yaratmaq imkanlarınız və karyerada yüksəliş mövcuddur.\nTələblər:kreativ düşüncəli,təşəbbüskar,ünsiyyətli,optimist, pozitiv.\nNamizədlər CV-lərin qeyd olunan adersə göndər bilər bxıldıqdan sora əlaqə saxlanılacaq: tmmqrup@mail.ru\nTel 055 584 30 70\nWatsap: 051 351 49 85 Mehman m\nSatış bölümü üzrə menecer\nSatış bölümü üzrə menecer Şirkətin satış bölümünə təcrübəli şəxslər tələb olunur. İş ofis daxili və kənardan idarə oluna bilər. İş prosesi öyrədilir. İş haqqında: -Şirkətin istehsalatı haqqında məlumatlandırma;\nTelefona biznes qurupu\nShelter Group menecer vakansiyası üzrə iş təklif edir. İş in təsviri: - Ofis daxilində biznesin təşkili və idarə olun ması -Kadrların seçimi, onlara işin öyrədilməsi və nəzarət olunması -Müştərilərlə görüşmək,\nmuhafize nezaretci isi var\nSahil qesebesinde yerlesen paliklinikaya muhafizeci ve inspektor teleb olunur.Yas 58 qeder.Boy 1.65den yuxari.Is qrafiki 8 ve 12 sa at.Gece ve gunduz smeni var.Emek muqavilesi baglanilir,aform ut olunur.Emek haqqi\nkosmitoloq xanim teleb olunur\nAli tibb tehsili olan kosmetoloq teleb xanim olunur Yas hed di 25-50 Is qrafiki danisiq yolu iledir. Emek haqqi 150+% Orta hesabla 350-400 AZN. Tecrubeli olsa maasda artim olaca q.Eger bu sahede tecrubesi olmasa is\nSabuncuda xesdexanaya muhafizeci axdarilir\nMehdiabad ve Sabuncuda yerlesen xesdexana ve markete muhafiz eci bey teleb olunur. Yas 18-60a qeder.Boy 165den yuxari.Is qrafiki 1 gun is 1 gun ev.Aformut,sigorta olunur.12 saatliq is rejimi.Gundelik emek haqqi 25\nev alqi satqisi turlar avia biletler ev alqi satqisi geyimler paltaryuyan ustasi vuruq masinlar satışı maraqli oyunlar islenmis stol stul kreditle sumqayitda satilan evler sebet.az turlar.az kondisioner ustasi yataq desti islenmis yataq desti yataqxana bakida kreditle satilan evler bakcell nomreler


“İran-Ermənistan münasibətləri Azərbaycan-Türkiyə ittifaqına qarşı yönəlib” – Türkiyəli politoloq – Yenicag.Az\nAna Səhifə Banner “İran-Ermənistan münasibətləri Azərbaycan-Türkiyə ittifaqına qarşı yönəlib” – Türkiyəli politoloq\n“İran-Ermənistan münasibətləri Azərbaycan-Türkiyə ittifaqına qarşı yönəlib” – Türkiyəli politoloq\nYeni Çağ Media Qrupu – Sentyabr 27, 2018 - 16:55\n“Türkiyə region ölkələrinin iqtisadiyyatının zərər görməməsi üçün İrana qarşı təcrid siyasətinin əleyhinədir”.\nBu fikirləri Yenicag.ru-ya müsahibəsində İran-Ermənistan münasibətlərini və Türkiyənin İrana yönəlik siyasətindəki korrektələri şərh edən Türkiyəli politoloq, İran Araşdırma Mərkəzinin (İRAM) aparıcı eksperti Sabir Əsgəroğlu deyib.\nSabir Əsgəroğlunun fikrincə, İranın Ermənistanla əlaqələri genişləndirməsinin əsas səbəblərindən biri Tehranın Cənubi Qafqaz regionunda təsir imkanlarını saxlamaqdır:\n“İranın Ermənistanla münasibətləri Yaxın Şərqdə yaranmış vəziyyətdən yox, Qafqazdakı geosiyasi situasiyadan asılıdır. Ermənistanla yaxın münasibət quran İran bununla həm də Rusiya ilə mövqelərini yaxınlaşdırır. Eyni zamanda, İran-Ermənistan münasibətləri regionda Azərbaycan-Türkiyə strateji ittifaqına qarşı yönəlib.\nQafqaz regionunda təsir imkanlarını gücləndirmək hər zaman Tehranın əsas məqsədlərindən biri olub və bu siyasət gələcəkdə də dəyişməyəcək. Türkiyənin Suriyada yürütdüyü siyasət isə İranla əməkdaşlığın deyil, sözügedən ərəb ölkəsində Ankara ilə Tehran arasındakı rəqabətin nəticəsidir.\nTürkiyənin ABŞ-ın İrana qarşı sanksiyalarının əleyhinə olması isə o deməkdir ki, Ankara regionda sabitliyin pozulmasını qətiyyən istəmir. Ümumiyyətlə, Türkiyə region ölkələrinin iqtisadiyyatının zərər görməməsi üçün İrana qarşı təcrid siyasətinin əleyhinədir.\nTürkiyənin ABŞ-la münasibətinin durumuna gəldikdə isə, Ankara Vaşinqtondan onun maraqlarının nəzərə alınmasını və regional təhlükəsizliklə bağlı narahatlığına anlayış göstərməsini istəyir.\nQeyd olunmalıdır ki, Türkiyə ABŞ-la münasibətlərinin kəsilməsində maraqlı deyil və Ankaranın maraqlarına hörmətlə yanaşaraq, ona doğru addım atmasını gözləyir. Əks halda, münasibətlərin normallaşması mümkün olmayacaq”.\nAzərbaycan, ermenistan, İran, Türkiyə,


Elnur Məmmədli email: futbolinfonews@gmail.com\n7-8-ci sinifdə oxuyan uşaq üçün hər yay tətilində kəndə gedib dincəlməkdən gözəl nə ola bilərdi?! Ayaqyalın gəzmək, kanalda çimmək şəhər uşaqları üçün əsl ekzotika idi. Mal peyinlərinin arasında oynanılan futbol da kənd səfərlərinin şah əsəri idi. Nə gülürsüz? Siz heç kənddə mal nobatına gedəndə naxırdan aralanan inəyin qarşısını topla kəsməmisiniz?\nMən də iyunun gəlişini səbirsizliklə gözləyən uşaqlardan idim. Kəndimiz təbii gözəlliklər – dağ, meşə, çay sarıdan kasad olsa da, şoran torpaqlar da bizə Kopakopana çimərliyi kimi görünürdü.\n1987-88-ci illər idi, kənddəki dayıoğlanları ilə mini komanda düzəltmişdik. Böyük dayım oğlu İsgəndər Cavadov, ortancıl Maşallah Əhmədov (indi olmasın), mən də İqor Ponomarov idim. Onda bu “üçlük” bizim üçün Belanovdan da, Van Bastendən də, Qullitdən də, Dasayevdən də əziz, qiymətli idi. İndiki kimi nə fanşop var idi, nə forma. Amma ağ maykanın arxasına 9. 10, 11 rəqəmlərini yazmağa bizə kim mane ola bilərdi ki? 1986-cı ildə 16 komanda arasında 13-cü yeri tutan klubun oyunçusu – Əhmədovun SSRİ-nin “33 ən yaxşı futbolçu” arasına düşməsi bilirsiniz, nə deməkdir?\nDünən hakim Mirzə Xankişiyev uşaqlığımıza elə zərbə vurdu ki...Yox, bu hakim Vadim Juk deyil ki, onun cəzasından iki həftə sonra yenidən meydana çıxasan. Xankişiyev külli miqdarda ziyan vurmaqda dələduzluğa görə Maşallah Əhmədova 8 il iş verdi. Bu idi oxşamaq istədiyimiz, hər qolunu həftələrlə təkrarladığımız insan?\nHələ mən o biri kumirimizi demirəm. Səhv etmirəmsə, 1999-cu il idi. “Futbol+” qəzeti 16 səhifəlik nəşrə yeni keçmişdi. Birinci səhifədə uniformada əzəmətli bir şəkil və böyük müsahibə. Bəli, bu o idi. Həmin kapitan, 11 nömrə İsgəndər Cavadov. Mahir Rüstəmlinin qələmə aldığı həmin müsahibəni oxuyanda məndə elə təəssürat yaranmışdı ki, nəhayət futbolumuza bir lider, şəxsiyyət gəlir. Sözünü deyən, xarizmatik insan, karyerasına da söz ola bilməz. Haradan biləydim ki, bir neçə ildən sonra o, Yaqub Məmmədov demişkən, böyük oyunun kiçik fiquruna çevriləcək. Olan-qalan hörmətini də Cahangir Hacıyev, Hafiz Məmmədov kimi futbol maqnatlarından babat şirinlik almaq üçün ildə iki dəfə ad günü keçirəndə itirəcək.\nÜmumiyyətlə, bizim nəslin heç nədə bəxti gətirmədi. Müharibə vaxtı qəhrəman saydığımız insanlar bir həftə sonra vətən xaini damğası alırdı, tankların önündən qaçmayanlar rüşvətin qabağında əyilirdi, “Şəhidlər”, “Təbrizim” oxuyan Musa Musayevi isə hamınız tanıyırsınız...\ntarix: 31-01-2017 11:50\nyazarın digər yazıları... 178.3.2 ...


Azərbaycanda daha bir həkim səhvi 22 yaşlı qızın ölümünə səbəb oldu - ŞOK TƏFƏRRÜAT » Azerinews.tv\nAzərbaycanda daha bir həkim səhvi 22 yaşlı qızın ölümünə səbəb oldu - ŞOK TƏFƏRRÜAT\nTarix : 1-10-2016, 13:46 | Bölmə: cemiyyet Samux rayon Navağalı kənd sakini, 1994-cü il təvəllüdlü Məmmədova Turanə Xalıq qızının əməliyyatdan sonra ölümünün bəzi təfərrüatları məlum olub. T. Məmmədovanın yaxın qohumu Azər Əliyev açıqlamasında bildirib ki, qız əməliyyat olunmamışdan əvvəl qarın ətrafında bir neçə dəfə sancıları olub: "Bundan əlavə, əlində və ayağında göyərmələr yaranmışdı. Göygöl rayon Mərkəzi Xəstəxanasında həkim onu müayinə edib və bildirib ki, kor bağırsağında problem var. Halbuki, onda belə bir problem olmayıb. Sən demə Turanənin bağırsaq keçirməzliyi olub. Amma onu kor bağırsağından əməliyyat ediblər. Əməliyyata girməmişdən öncə qızda qusma baş verib və temperaturu qalxıb”. A.Əliyev bildirib ki, əməliyyatdan sonra T.Məmmədovanın vəziyyəti yaxşılaşsa da, sonradan hərarəti qalxıb və qusma halları baş verib: "Dəfələrlə xəstəxanaya, onu əməliyat edən həkimə müraciət etsələr də, "hər şey normaldır” cavabını alıblar. Sonradan həkim görüb ki, xəstənin temperaturu düşmür, bu dəfə ona başqa diaqnoz qoyub. Deyib ki, xəstənin böyrəyində problem var. Valideynləri bu dəfə onu başqa xəstəxanaya - Gəncə şəhər 1 Saylı Abbas Səhhət adına Xəstəxanaya aparıb”.A.Əliyev sözügedən xəstəxanada T. Məmmədovanın vəziyyətinin pis olduğundan təkrar əməliyyata alındığını vurğulayıb: "Xəstəni əməliyyata götürdülər və bir saatdan sonra öldürüb bizə qaytardılar. Bu işdə əsas Göygöl rayon Mərkəzi Xəstəxanasının həkimləri məsuliyyət daşıyır”.Gəncə şəhər 1 Saylı Abbas Səhhət adına Xəstəxanasının həkimi Səfər Əkbərov isə olaya belə aydınlıq gətirib: "Bu qız əvvəl xəstə olub. Anası deyir ki, qızının damar xəstəliyi olub. Əlləri, ayaqları göyərirmiş. Onun apendisti tutub. Ayın 8-də onu Göygöl rayon Mərkəzi Xəstəxanasında əməliyyat ediblər. Sonra evə buraxılıb. Anası deyir ki, evdə halı pisləşib və temperaturu qalxıb. Onu yenidən əməliyyat edən həkimin yanına aparıblar. Həkim deyib ki, əməliyyatla əlaqəsi yoxdur. Bir neçə dəfə belə olandan sonra təkrar ayın 28-də həkimin yanına yanına gediblər. Həkim deyib ki, qızın böyrəyi işləmir, onu böyrək həkiminə aparın. Ordan böyrək həkimi adı ilə bir başa bizim xəstəxanaya gəliblər. Həkimlər burda müayinə edəndə baxıblar ki, xəstənin böyrəyində heç bir problem yoxdur. Amma qarnında ağrıların olduğu aydınlaşıb. Baxdıq ki, vəziyyəti ağırdır, götürdük əməliyyata”.Qeyd edək ki, Samux rayon Navağalı kənd sakini, 1994-cü il təvəllüdlü Məmmədova Turanə dünyasını dəyişib. Göygöl rayon Mərkəzi Xəstəxanasında appendisit əməliyyatı keçirən 22 yaşlı qızın sonradan vəziyyəti pisləşib. Bu dəfə o, Gəncə şəhər 1 Saylı Abbas Səhhət adına Xəstəxanasında əməliyyat olunsa da həkimlər onun həyatını xilas edə bilməyib.(AzNews.az)\n10:19 Qız xərçəng olduğunu oğlana deməyib - 10 günlük gəlinin ölümünün dəhşətli t ...


«Arşın mal alan» Belarus və Çin səhnəsində\nAzərbaycanın Belarusdakı səfirliyinin təşəbbüsü ilə Üzeyir Hacıbəylinin “Arşın mal alan” musiqili komediyası Belarus Dövlət Akademik Musiqili Teatrında müvəffəqiyyətlə tamaşaya qoyulub. Premyerada iştirak etmək üçün mədəniyyət və turizm nazirinin müavini Sevda Məmmədəliyevanın başçılığı ilə Azərbaycan nümayəndə heyəti də Belarusa səfər edib. Tamaşanın nümayişində Belarusun mədəniyyət naziri Pavel Latuşko və digər rəsmilər iştirak ediblər.\nTamaşanın rejissoru Opera və Balet Teatrının baş rejissoru Hafiz Quliyev, baletmeysteri Xalq artisti Mədinə Əliyeva, dirijoru Marina Tretyakovadır.\nPremyerada əsas partiyalar olan Gülçöhrə və Əsgəri Azərbaycan Dövlət Akademik Opera və Balet Teatrının solistləri İnarə Babayeva və Fərid Əliyev ifa ediblər. Tamaşada həmçinin Belarusun Xalq artisti Nataliya Qayda, Əməkdar artist Vasili Serdyukov, Nataliya Dementieva, Andrey Morozov və digərləri iştirak ediblər.\nMədəniyyət və turizm nazirinin müavini Sevda Məmmədəliyeva Belarusun “Belta” agentliyinə müsahibəsində bildirib ki, Azərbaycan Belarusla mədəniyyət sahəsində əməkdaşlıq əlaqələrini genişləndirmək niyyətindədir. Bu məqsədlə Belarusla birgə kinofilmlər çəkiləcək, teatr və musiqi sənəti sahəsində geniş əməkdaşlıq əlaqələri qurulacaq. Nazir müavini vurğulayıb ki, Belarus səhnəsində “Arşın mal alan” tamaşasının yerli aktyorların da iştirakı ilə böyük uğurla nümayiş olunması mədəni əməkdaşlıq baxımından təqdirəlayiq haldır: “Belarus Azərbaycanın mədəni həyatında fəal iştirak edir. Dekabrın əvvəllərində Bakıda keçiriləcək Mstislav Rostroviç adına IV beynəlxalq musiqi festivalında Belarus nümayəndələri də iştirak edəcək”.\nDahi bəstəkar Üzeyir Hacıbəylinin “Arşın mal alan” musiqili komediyası noyabrın 26-27-də Pekindəki “Tianqiao” teatrında səhnəyə qoyulacaq. Operetta Çin Beynəlxalq Opera Festivalı çərçivəsində Azərbaycan Mədəniyyət və Turizm Nazirliyinin, Opera və Balet Teatrının, ölkəmizin Pekindəki səfirliyinin, Çin Mədəniyyət Nazirliyinin və Milli Operasının təşkilatçılığı ilə nümayiş etdiriləcək.\nTamaşanın rejissoru Azərbaycan Opera və Balet Teatrının baş rejissoru Hafiz Quliyev, rəssamı Tahir Tahirovdur. Xatırladaq ki, operetta Çində ilk dəfə 1959-cu ildə Pekindəki “Tianqiao” teatrında səhnəyə qoyulub.\nMədəniyyət.- 2010.- 24 noyabr.- S. 5.


Timur Əsgərov “Paxita” baletində Andres obrazını yaradacaq\nİyunun 15-də Sankt-Peterburq Dövlət Akademik Mariya Teatrında “Paxita” üçpərdəli baleti nümayiş etdiriləcək.\n“Paxita” baleti ilk dəfə 1846-cı ildə Parisdə nümayiş etdirilib. Mariya Teatrında nümayiş etdiriləcək baletin əsasını Eduard Deldevezin musiqisi, habelə Lüdviq Minkus və Rikardo Driqonun əsərlərindən fraqmentlər təşkil edir. Səhnə əsərinin Mariya Teatrında premyerası 2017-ci il martın 30-da olub.


Orta səviyyədə fiziki fəallıq psixi durumu yaxşılaşdırır » Feat.Az Sekiller, Xeberler, Yazili, 2019\nFeat.Az:FeaT.Az » Psixologiya » Orta səviyyədə fiziki fəallıq psixi durumu yaxşılaşdırır\nMütəxəssislərin fikrincə, həddən ziyadə fiziki fəallıq ziyandır, lakin orta səviyyədə idmanla məşğul olmaq psixi durumu yaxşılaşdırır. "The Daily Mail" qəzetinin məlumatına görə, Oksford və Yel universitetləri tərəfindən 1,2 milyon insanı əhatə tədqiqat aparılıb. Müəyyən edilib ki, fiziki fəallıq müəyyən həddi keçəndən sonra onun faydalı təsiri ziyana çevrilə bilər.\nFeat.Az AZƏRTAC-a istinadən bildirir ki, gün ərzində 3 saatdan artıq olmaqla həftədə beş dəfədən çox məşq edən insanların psixi durumu idmandan uzaq insanlarla müqayisədə daha pis olur. Əgər gündə 45 dəqiqə olmaqla həftədə 3-5 gün məşq edilərsə, bu, daha faydalı olar. Müvafiq vaxtı artırmağa ehtiyac yoxdur. Əslində istənilən fiziki fəallıq, hətta ev işi, bağçılıq da depressiya halını 10 faiz azaldır.\nHər həftə 150 dəqiqə bunu ETSƏNİZ... - Alimlərdən


BDU-da Jurnalistikanın 13 tələbəsi imtahandan kəsildi - “Səs yazısına görə bizdən acıq çıxırlar” » www.XALQXEBER.az\n25-01-2017, 17:07 493 dəfə baxılıb\nBakı Dövlət Universitetinin Jurnalistika fakültəsinin dekan müavini Aytəkin Zeynalovanın tələbələrə ünvanladığı təhdid dolu mesajlarının səs yazısının yayılmasından sonra 13 tələbə imtahandan kəsilib\nBu barədə tələbələr məlumat verib. Onlar bildirib ki, Jurnalistika fakültəsində Politologiya fənnindən keçirilən imtahan zamanı bir qrupun 13 tələbəsi aşağı bal alıb.\nBakı Dövlət Universitetinin mətbuat xidmətinin rəhbəri Pərvanə İbrahimova açıqlamasında məsələnin araşdırılmalı olduğunu deyib: "Politologiya qeyri-ixtisas fənnidir. Həmin imtahanın cavablarını yoxlayanlar da başqa fakültənin müəllimləridir. Bu fənnin Jurnalistika fakültəsinin müəllimləri, dekanlığı ilə bir əlaqəsi yoxdur. Tələbələr özləri də bunu yaxşı bilir. Ona görə kəsilmənin məlum hadisəylə hansısa bağlılığını və ya bilərəkdən edildiyini düşünmürəm. Lakin araşdırıldıqdan sonra geniş açıqlama vermək olar”.


MİSİR MƏRDANOV VƏ XALASI OĞLU … - Və ya Azərbaycanda dəqiq elmlər niyə tənəzzül edir?\n27/10/2018 - 19:36 8 473 0 0\nOrta məktəb dərsliklərindəki nöqsanlar - tapşırıqların seçimində əksər hallarda şagirdin yaşının nəzərə alınmaması, ağır terminlərdən istifadə, izahların natamamlığı, vulqar ifadələrin işlədilməsi, yaxud orfoqrafik və heca səhvləri, dilin fonetik, leksik və qrammatik normalarının pozulması, məzmun və yazı üslubundakı qüsurlar illərdir hər tədris mövsümü tənqid edilsə də, vəziyyət yaxşılığa doğru dəyişmir.\nSuveren.az virtualaz.org-a istinadən xəbər verir ki, son illər müzakirələrə səbəb olan məsələlərdən biri də 7-ci və 8-ci siniflərdə cəbr və həndəsə fənlərinin birləşdirilərək riyaziyyat dərsliyi halına salınmasıdır. Bu isə ölkədə dəqiq elmlərin tənəzzülünə aparıb çıxara bilər. Hansı ki, onsuz da son illər ölkədə dəqiq elmlərin mənimsənilməsi onsuz da zəifləyib.\nMüəlliflər dərsliklərin ictimai müzakirəsi zamanı beynəlxalq təcrübənin tətbiqi ilə dərs yükünün azalacağını iddia ediblər, bu həm də məktəbli çantalarını yüngülləşdirəcəkmiş. Halbuki ekspertlər, xüsusilə riyaziyyatçılar cəbrlə həndəsənin bir yerdə verilməsini doğru hesab etmirlər. Çünki çalışma seçimlərinin sadədən mürəkkəbə doğru və çoxçeşidli olması daha məqsədəuyğundur. Digər arqumentə gəldikdə, çantanı dərsliklər deyil, əlavə vəsaitlər, testlər ağırlaşdırır, hansı ki, şagirdlər bu vəsaitlərin köməyi olmadan mövzunu tam mənimsəyə bilmirlər.\n"Məni narahat edən əsas məsələ budur ki..."\nTəhsil üzrə ekspert Etibar Əliyev isə deyib ki, Qərbdə, ABŞ-da həndəsə ilə riyaziyyat fənlərinin birləşdirilməsi nəticəsində dəqiq elmlər daha yaxşı mənimsənilir. Çünki dərsliklər o qədər sadə, başa düşülən üslubda yazılır ki, müəllimlər, şagirdlər, həm də valideynlər asanlıqla anlaya bilirlər.\n“Azərbaycanda yaxşı dərsliklərin yazılması üçün bir sıra qurumlar, məsələn, dərslik nəşriyyat şöbəsi, Dərsliklərin Qiymətləndirmə Şurası yaradıldı, nəşriyyatlara seçim hüququ verildi. Buna baxmayaraq dərsliklərdə ciddi qüsurlar qalmaqdadır”, - ekspert qeyd edib.\n“Misir Mərdanov tərəfindən qadağan edilmiş alternativ dərsliklərin yazılmasına başlanılmalıdır. Müəllimin seçim imkanı artar, hansısa bir dərsliyin üzərində dayanmazlar”, - Əliyev əlavə edib.\nQeyd edək ki, əvvəllər 5-ci sinifdən 11-ci sinifə qədər riyaziyyat və həndəsə dərsliyinin müəllifi keçmiş təhsil naziri Misir Mərdanov olub. Eləcə də fizika dərsliklərinin müəllifləri arasında keçmiş nazirin xalası oğlu da var. Hansı ki, fizika dərsliyində çox böyük qüsurlar mövcuddur, Dövlət İmtahan Mərkəzinin apardığı elmi-statistik təhlillərin nəticələri onu göstərir ki, ən aşağı nəticələr fizika fənnindəndir. Ekspertin sözlərinə görə, beynəlxalq təcrübədə daha bir metoddan istifadə edilir, onillərlə hansısa fənlər üzrə dərslik yazmaq mümkün olmursa, ölkələrdən birinin yaxşı dərsliyini seçib tərcümə edirlər və bu, qəbahət sayılmır.\n“Düşünürəm ki, bu yanlış qənaətin ortadan qaldırılması üçün dərslik yazmaq istəyənlər alternativ kitablar ortaya qoymalıdırlar. Müvafiq strukturlar isə buna şərait yaratmalıdır” - Etibar Əliyev deyib.\n"Mənim bildiyim qədər hazırda bu məsələ gündəmdədir, son 4-5 il ərzində dərsliklər problemi ilə bağlı mütəxəssislərlə, Dövlət İmtahan Mərkəzi ilə məsləhətləşmələr aparılır. Şagirdlərin mümkün qədər asan qavrayacağı dildə tərtib olunan, eyni zamanda onlara müasir dövrün tələbləri ilə uzlaşan biliklər qazandıran dərsliklərin işlənib hazırlanması son bir neçə ildə Təhsil Nazirliyinin rəhbərliyinin prioritetlərindən biri və təhsil islahatlarının mühüm tərkib hissəsidir. Ümid edirəm ki, tezliklə bu sahədə müsbətə doğru ciddi dəyişiklikləri görə biləcəyik" - həmsöhbətimiz bildirib. \_\_virtualaz.org


Özünüzə İş Qurmağa Kömək Edəcək Ən Yararlı 6 Kitab! - Siyahı - EduOnline.Az\nEv Faydalı Özünüzə İş Qurmağa Kömək Edəcək Ən Yararlı 6 Kitab! – Siyahı\nÖzünüzə İş Qurmağa Kömək Edəcək Ən Yararlı 6 Kitab! – Siyahı\nJeff Bezos dünyaca məşhur e-ticarət şirkəti olan Amazon.com-un qurucusudur. Dünyanın ən uğurlu innovasiyaları arasında yer alan bu layihəyə Amazon çayının adı verilib. Dünyanın ən böyük internet alış-veriş saytına çevrilməsi çox uzun çəkmədi. Bu kitab isə Bezosun zirvəyə yönəldiyi yolda qət etdiyi addımlar və fəaliyyətindən danışır. Brad Stone tərəfindən qələmə alınan, Axtardığın Hər Şey – Jeff Bezo və Amazon Dövrü adlı kitab 2013-cü ildə Financial Times və Goldman Sachs tərəfindən İlin İş Dünyası Kitabı, Washington Post, Forbes, The New Republic, The Economist, Bloomberg və Gizmodo tərəfindən İlin Ən Yaxşı Kitabı seçilib.\n2. Rəqs Edərək İşə Getmək – Warren Buffett\n3. Gizli İnandırma Taktikaları – Kevin Hogan\nKevin Hogan tərəfindən qələmə alınan Gizli İnandırma Taktikaları – Hər Zamanın Yox Cavabını Anında Hə’yə Çevirməyin Gücü – alt başlığıyla çapa buraxılıb. Əlaqə, satış texnikaları, istifadə edilən dil kimi məsələlərdə önəmli məlumatlar verən kitab hansı iş qrupundan olursunuz olun, sizə kömək edəcək bir əsərdir.\n4. Bənövşəyi İnək – Seth Godin\nBestsellerlər arasında yer alan Bənövşəyi İnək – iş inkişaf etdirmə mövzusunda yazılmış kitabdır. Seth Godin tərəfinən qələmə alınan və 2013-cü ildə yayımlanan əsər uğura ancaq fərq yaradaraq çata biləcəyinizi deyir. Kiçik sahibkarların və iş dünyasına yeni addım atmış təşəbbüskarların kitabda gedən söhbətlərdən xəbərdar olması bizcə mütləqdir.\n5. 80/20 Qaydası – Richard Koch\nStrategiya məsləhətçisi və təşəbbüskar olan Richard Kochun qələmindən çıxan 80/20 Qaydası – əslində, dünyada özünü sübut etmiş bir teoriyadır. Həm iş, həm də özəl həyatınızda sizi uğura aparacaq sirr əslində burada gizlidir. Koch belə deyir: “Nəticələrin yüzdə 80-i səbəblərin yüzdə 20-sindən qaynaqlanır. O yüzdə 20-ni tapın və həyatınız sonuna qədər dəyişsin.”\n6. İlk 90 Gün – Michael Watkins\n“Keçid Dönəmindəki İdarəçilər Üçün Təsdiqlənmiş Strategiyalar” alt başlığıyla çap edilmiş kita 2014-cü ildə satışa çıxarıldı. 27 dilə çevrilən əsər dünyanın öndə gedən keçid sürətləndirmə mütəxəssislərindən olan Michael Watkins tərəfindən yazılıb. İş dünyasında uğura imza ataraq daha üst səviyyələrə qalxmaq istəyənlər üçün möhtəşəb bir rəhbər olan bu kitab illərdir Harvard Business Review Press-də ən çox satılmış kitablar arasında göstərilir.\nƏvvəlki məqaləЛекция-семинар, посвященная жизни и творчеству Исмаила Ахундова\nNövbəti məqaləAlman-Azərbaycan Xarici Ticarət Palatasında Təcrübə Proqramı – SON GÜN\nSƏYAHƏTİMİZİ ASANLAŞDIRACAQ FAYDALI TELEFON PROQRAMLARI


Mauritius rupisi Qədər Romanian Leu məzənnə tarixi (2004)\nMauritius rupisi Qədər Romanian Leu məzənnə tarixi\nMauritius rupisi Qədər Romanian Leu məzənnə tarixi tarixi-ci ildən 1998 qədər 2019. Konvertasiya chart Mauritius rupisi Qədər Romanian Leu (2004).\n1992-ci ildən bəri hər dövr üçün Mauritius rupisi məzənnələrinin tarixi saytda saxlanılır. Hər hansı bir tarix və hər il üçün valyuta məzənnələrinin tarixini bizimlə tapa bilərsiniz. Hər hansı bir tarix üçün Mauritius rupisi tarixi. 1992-ci ildən Mauritius rupisi dan Romanian Leu qədər olan bütün qiymətlər 2019 burada. Mauritius rupisi -ın tarixi 1992-ci ildən Romanian Leu məzənnəsi hər il üçün 2019.\nMauritius rupisi Romanian Leu məzənnə tarixinin qrafikində dəyərin dəyişməsinin uzun tarixini görə bilərsiniz. valyuta. Diaqramdakı Mauritius rupisi ın tarixi veb saytımızda. Keçən il ərzində Mauritius rupisi Romanian Leu tarixinə pulsuz bir qrafik. Ötən ilin dəqiq nisbətini bilmək üçün Mauritius rupisi tarixinin qrafikini Romanian Leu vurun. Valyuta məzənnələri tarixinin qrafikində interaktiv təkliflər var. Qrafik üzərində hover.\nÇevirmək Mauritius rupisi Qədər Romanian Leu Mauritius rupisi Qədər Romanian Leu Valyuta məzənnəsi Mauritius rupisi Qədər Romanian Leu Forex valyuta bazarında yaşamaq\nDekabr 2004 1043.236871\nNoyabr 2004 1113.615552\nOktyabr 2004 1163.201200\nSentyabr 2004 1192.168265\nAvqust 2004 1197.964340\nIyul 2004 1185.357447\nJune 2004 1172.424180\nmay 2004 1239.444483\nAprel 2004 1254.645995\nMart 2004 1260.732187\nFevral 2004 1259.179190\nYanvar 2004 1222.110478\n1992-ci ildən bəri hər il üçün Mauritius rupisi dan Romanian Leu məzənnələrinin tarixi cədvəldə mövcuddur. Veb saytından 1992-ci ildən bəri Mauritius rupisi valyuta məzənnələri üçün tarix cədvəlinə baxa bilərsiniz. Bu səhifədə 1992-ci ildən bəri hər il üçün Mauritius rupisi / Romanian Leu valyutalarının kotirovkalar tarixinin onlayn cədvəli yaradılmışdır. Mauritius rupisi ın Romanian Leu aylıq qiymətləri, tarix cədvəlində ilin bağlantısını vurduğunuzu görə bilərsiniz. Hər il və hər ay üçün Mauritius rupisi Romanian Leu məzənnəsini görə bilərsiniz. İlin linkini vurun.\n10, 20 və ya 30 il ərzində valyutanın nə qədər dəyişdiyini təxmin edin. Uzun müddətdir sitatlar cədvəlinə baxın. 1992-ci ildən bəri Mauritius rupisi ın Romanian Leu yüksəlməsi və düşməsi. Hər il Mauritius rupisi / Romanian Leu məzənnəsində artım və azalma: 1992, 1993, 1994, 1995, 1996, 1997, 1998, 1999 , 2000, 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020 illər. Saytımızda bütün valyutaların hamısına nisbətdə məzənnələrinin tarixi var.\nRomanian Leu yerinə başqa bir valyutaya qarşı Mauritius rupisi ın tarixini öyrənmək üçün başqa bir valyuta seçin. Moneyratestoday.com veb saytının bu bölməsində son 30 ildə bütün valyutaların qiymətlərinin pulsuz tarixi Keçmişdəki hər il üçün məzənnələr. Mauritius rupisi ın tarixini Romanian Leu ilə tapmaq üçün cədvəldəki ili vurun.


Saxta sənədlərlə Azərbaycana keçmək istədilər -\nSaxta sənədlərlə Azərbaycana keçmək istədilər - FOTO\n09:57 31 May 2018 Oxunub : 1449\nDSX-nın Mətbuat Mərkəzindən AzVision.az-a verilən məlumata görə, Heydər Əliyev Beynəlxalq Aeroportunda sərhəd nəzarəti zamanı 3 əcnəbinin sənədlərinin etibarlığı şübhə doğurub, xüsusi laboratoriya şəraitində dərinləşdirilmiş yoxlama nəticəsində şübhələrin əsaslı olması dəqiqləşdirilib. Belə ki, “Dubay-Bakı” reysinin rəsmiləşdirilməsi zamanı Pakistan İslam Respublikasının vətəndaşı, 1974-cü il təvəllüdlü Nawaz Shoaib tərəfindən təqdim olunmuş Azərbaycan Respublikasının elektron vizasının saxta olması müəyyən edilib.\n“Bakı-Milan” reysinin sərnişinləri üzərində sərhəd nəzarətinin həyata keçirilməsi zamanı Pakistan İslam Respublikasının vətəndaşı 1989-cu il təvəllüdlü Shakeel Hafiz Muhammad Adnan tərəfindən təqdim olunmuş pasportdakı Şengen vizasının saxta olması aşkar olunub.\n“İstanbul-Bakı” reysi ilə gəlmiş İran İslam Respublikası vətəndaşı 1990-cı il təvəllüdlü Hassanli Ali tərəfindən isə sərhəd nəzarətinə təqdim olunmuş pasportdakı Böyük Britaniya vizasının saxta olması müəyyən edilib.\nTeqlər: DSX Viza Əcnəbi


1. Azərbaycan Respublikasının vətəndaşlığının tanınması əsasları\nAzərbaycan Respublikasının Vətəndaşlığı haqqında Qanuna uyğun olaraq, həmin Qanun qüvvəyə mindiyi günədək Azərbaycan Respublikasının vətəndaşlığında olmuş şəxslər (əsas: şəxsin, qanun qüvvəyə minənə qədər Azərbaycan Respublikasında yaşayış üzrə qeydiyyatda olması), 1992-ci il yanvar ayının 1-dək Azərbaycan Respublikasının və ya başqa dövlətin vətəndaşı olmayan, lakin yaşayış yeri üzrə qeydiyyatda olan şəxslər, 1988-ci il yanvarın 1-dən 1992-ci il yanvarın 1-dək Azərbaycan Respublikasının ərazisində məskunlaşmış qaçqınlar və həmin qanuna əsasən vətəndaşlığı qəbul etmiş şəxslər Azərbaycan Respublikasının vətəndaşları hesab edilirlər.\nDoğum haqqında şəhadətnamə, Azərbaycan Respublikası vətəndaşının şəxsiyyət vəsiqəsi və Azərbaycan Respublikası vətəndaşının pasportu (ümumi, xidməti və diplomatik) Azərbaycan Respublikasının vətəndaşlığını təsdiq edən sənədlərdir.\n2. Azərbaycan Respublikasının vətəndaşlığına qəbul\nAzərbaycan Respublikasının ərazisində son beş il ərzində yaşayan və Azərbaycanın dövlət dilini bilməsi haqqında sənəd təqdim edən əcnəbi və ya vətəndaşlığı olmayan şəxs vəsatətlə Azərbaycan Respublikasının vətəndaşlığına qəbul edilə bilər. Azərbaycan Respublikası vətəndaşlığını əldə etmək istəyən şəxs Azərbaycan Respublikası Prezidentinin adına yazılmış, nümunəsi Azərbaycan Respublikası Prezidenti tərəfindən təsdiq edilmiş ərizə-anketlə Azərbaycan Respublikası Daxili İşlər Nazirliyinə müraciət edir.\n• 4 ədəd fotoşəkil (3x4 sm ölçüdə);\n• yaşayış yerindən ailə tərkibi haqqında arayış;\n• dövlət rüsumunun ödənilməsi haqqında sənəd;\n• Azərbaycan Respublikasında son beş il ərzində yaşaması barədə yaşayış yerindən arayış;\n• Azərbaycan Respublikasının dövlət dilini bilməsi barədə Təhsil Nazirliyindən arayış.\nAzərbaycan Respublikasının vətəndaşlığına qəbul edilməsi, bərpa edilməsi barədə vəsatət qaldıran şəxs Azərbaycan Respublikasının Konstitusiyası ilə təsbit olunmuş dövlət quruluşunu zorakılıqla dəyişdirməyə və Azərbaycan Respublikasının ərazi bütövlüyünü pozmağa çağırışlar edərsə, dövlət təhlükəsizliyinə, ictimai asayişin qorunmasına, əhalinin sağlamlığına və ya mənəviyyatına zərər vuran fəaliyyət göstərərsə, irqi, dini və milli müstəsnalığı təbliğ edərsə, terrorçuluq fəaliyyəti ilə əlaqəsi olarsa, həmin şəxsin Azərbaycan Respublikası vətəndaşlığına qəbul edilməsinə dair vəsatəti rədd edilir.\nVətəndaşlıq məsələləri ilə əlaqədar vəsatətlərə Azərbaycan Respublikasının Prezidenti yanında\nVətəndaşlıq Məsələləri Komissiyasında baxılır.\n3. Azərbaycan Respublikasının vətəndaşlığından çıxma\nAzərbaycan Respublikasının vətəndaşlığından çıxmaq istəyən şəxs Azərbaycan Respublikası Prezidentinin adına yazılmış, nümunəsi Azərbaycan Respublikası Prezidenti tərəfindən təsdiq edilmiş ərizə-anketlə Azərbaycan Respublikası Daxili İşlər Nazirliyinə müraciət edir. Xaricdə yaşayan vətəndaşların ərizə-anketləri Azərbaycan Respublikasının xarici ölkədə akkreditə edilmiş diplomatik nümayəndəlikləri və konsulluq idarələri qəbul edir.\nAzərbaycan Respublikasının vətəndaşlığından çıxmaq barəsində vəsatət qaldıran şəxsin dövlət qarşısında icra edilməmiş öhdəlikləri və ya Azərbaycan Respublikasında hüquqi və fiziki şəxslərin mənafeləri ilə bağlı olan əmlak öhdəlikləri varsa, onun vətəndaşlıqdan çıxmaq haqqında vəsatəti toplanmış sənədlər əsasında rədd edilə bilər.\nAzərbaycan Respublikasının vətəndaşlığından çıxmaq istəyən şəxs ərizə-anketə aşağıdakı sənədləri əlavə edir:\n• 18 yaşınadək uşaqları olduqda, onlar Ərizə-anketin 14-cü bəndində qeyd edilməklə yanaşı, 14-\n18 yaşınadək olan uşaqlarının (notariusda və ya konsulluqda təsdiq edilmiş) yazılı razılığı;\n• Digər valideynin razılığı;\n• 18 yaşınadək uşaqları olduqda, onların 4 ədəd fotoşəkili (3x4 sm ölçüdə);\n• şəxsin vətəndaşsızlığını təsdiq edən və digər dövlətin vətəndaşlığının alınması təminatı haqqında sənəd.\nVətəndaşlıq məsələləri ilə əlaqədar vəsatətlərə Azərbaycan Respublikasının Prezidenti yanında Vətəndaşlıq Məsələləri Komissiyasında baxılır. Vətəndaşlıq məsələləri ilə əlaqədar vəsatəti rədd edilmiş şəxs vəsatətin rədd edilməsinə səbəb olan halları aradan qaldırdıqdan sonra təkrar müraciət edə bilər.\n4. Azərbaycan Respublikasının vətəndaşlığına bərpa\nƏvvəllər Azərbaycan Respublikasının vətəndaşı olmuş və ya Azərbaycan Respublikası vətəndaşlığına xitam verilmiş şəxsin öz vəsatəti əsasında, onun Azərbaycan Respublikası vətəndaşlığı bərpa edilə bilər. Bununla əlaqədar Azərbaycan Respublikası Prezidentinin adına ərizə-anketlə müraciət edilir.\n• Azərbaycan Respublikası vətəndaşlığına xitam verilməsi barədə sənəd;\n• QİÇS müayinəsindən keçməsi və sağlamlıq haqqında arayış (vətəndaşlığa bərpa olunmaq üçün müraciət edən şəxs Azərbaycan Respublikasını tərk etməyibsə bu sənəd tələb olunmur)\nAzərbaycan Respublikası vətəndaşlığına bərpa barədə Azərbaycan Respublikası Prezidentinin adına yazılmış vəsatətləri Azərbaycan Respublikasının ərazisində yaşayan şəxslər DİN-ə, xarici dövlətlərdə yaşayan şəxslər isə Azərbaycan Respublikasının diplomatik nümayəndəliklərinə və ya konsulluq idarələrinə təqdim edirlər.\nAzərbaycan Respublikası vətəndaşlığının əldə edilməsi, bərpası və ya vətəndaşlığa xitam verilməsi barədə qərarı Azərbaycan Respublikasının Prezidenti qəbul edir. Qəbul edilmiş qərar barədə vəsatət qaldıran şəxsə yazılı məlumat verilir.


Ermənistanın maliyyə naziri Vache Gabrielyan deyib ki, "Forbes"da yazılanlar ölkədə indiki reallığı əks etdirmir. Ermənistan Milli Konqresinin üzvü Qurgen Yegiazaryan isə hökuməti kəskin tənqid edib: “Təklif edirəm ki, bu cür nəticələrdən sonra baş nazir Tiqran Sarkisyan özünü assın”.\nErmənistanın müstəqilliyinin 20-ci illiyi ABŞ Konqresinin bir binasında qeyd edildi\nQlobal maliyyə marketlərində Vaşinqton razılığı alqışlanıb\nErmənistan prezidenti Ukraynaya səfərə hazırlaşır


Schwerer Gustav — Vikipediya\nSchwerer Gustav (az: ağır qustav) və Dora adlı iki nümunəsi istehsal edilmiş 80 sm K (E), Almanların İkinci Dünya Müharibəsi zamanı istifadə etdiyi 800 mm diametrlik lüləyə malik olan bir topudur. Sürüşdürmə dərəcəsi 48.5°, atış tezliyi 30-45 dəqiqədə 1 atış, gün ərzində 14 atış, mərninin çıxış sürəti 720 m/s (AP), 820 m/s (HE), effektiv mənzili və maksimum mənzili 48 km, istehsal xərci 7 Milyon Reichsmark olmuşdur.\nSchwerer Gustav, Dora, Langer Gustav\n800 millimetr (4.13 in)\n1 Tarixi inkişafı\n2.1 Yüksək patlayıcı\n2.2 Zireh dəlici\nÖlçüləri ilə Schwerer Gustav (qara), OTR-21 Toçka Qısa mənzilli ballistik raket (qırmızı) və insan\n1934-cü ildə Krupp şirkəti tərəfindən hazırlanan bu silah geniş sahəyə malik istehkam mövqelərini məhv etmək üçün hazırlanmışdır. Silah Alman mühəndisi Erich Müller tərəfindən dizayn edilmiş və hazırlanmışdır. Test mərhələsində top 250 atəş etmişdir. Təxminən 1350 ton ağırlığında idi və 48 km uzaqlıqdakı hədəfə 4800 kq mərmi göndərməyi bacarırdı. Heç bir motorlu nəqliyyat vasitəsi bu qədər ağır bir cismi hərəkət etdirə bilmədiyi üçün, dəmir yolunda daşınırdı. Topun hissələri 25 vaqonla daşınırdı. Topun hərəkət etməsi üçün 2500 nəfər dəmir yolu xəttini çəkməli idi. Əlavə olaraq silahı düzəltmək və atəşə hazır vəziyyətə gətirmək üçün 20-si mühəndis olmaqla 5.000 adama ehtiyac var idi. Topun atışa hazır olması üçün 2 böyük kran və 5 həftə vaxt lazım idi. Silah çox böyük olduğundan, uzaqdan görülə bilirdi və hava zərbələrinə qarşı həssas idi, buna görə də 2 Tabor zenit bölməsi silahı hava zərbələrindən qorumağa məsul idi. Silahın lüləsi sola və ya sağa dönə bilmədiyi üçün dəmir yolu atacağı istiqamətdə düzəldilirdi. Atəş etməsi üçün 500 nəfərə ehtiyac var idi. Topun birinci dəfə İkinci Dünya müharibəsində Fransaya qarşı Maginot xəttini məhv etmək üçün istifadə edilməsi nəzərdə tutulmuşdu. Lakin Wehrmacht bu xətti Fransa müharibəsinin əvvəllərində ələ keçirdiyindən onun istifadəsinə ehtiyac yox idi. Almanlar bu topdan Barbarossa əməliyyatı zamanı Sevastapol mühasirəsində istifadə etmişdirlər. Silah 1941-ci il mayın əvvəllərində qurulmağa başlandı və 5 iyunda atışa hazır oldu, 17 iyuna qədər Maksim Qorki istehkamları və Stalin qalası da daxil olmaqla 7 hədəfə 48 atış etmişdir. Bu da 26.281 ton sursata bərabərdir. Bu mərmilərdən bir neçəsi 6 iyun tarixində Severnaya Körfəzində yerləşmiş 30 metr dərinlikdəki silah-sursat anbarını məhv etdi. Daha sonra top, 1942-ci ilin sentyabrında Leninqradanın mühasirəsində istifadə olunmaq üçün Leninqrada göndərildi, lakin böyük bir Sovet hücumu gözlənildiyi üçün silah istifadə edilmədi və geriyə - Almaniyaya aparıldı. Silah müharibənin sonlarına doğru Amerikan ordusu tərəfindən ələ keçirilməməsi üçün 14 aprel 1945-ci ildə dinamitlə partladıldı. Digər silah olan Dora, Sovetlərin əlinə keçməməsi üçün 1945-ci il 19 aprel tarixində dinamitlə partladıldı.\nMərmi ağırlığı: 4.8 t (4,800 kq)\nLülə çıxış sürəti: 820 m/s\nMaks.Mənzil: 48 km\nPartlama effekti: 700 kq\nAçdığı çuxur: 9.1 enində, 9.1 m dərinliyində.\nMərmi uzunluğu: 3.6 m\nMərmi ağırlığı: 7.1 t (7,100 kq)\nLülə çıxış sürəti: 720 m/s\nMaks.Mənzil: 38 km\nPartlama effekti: 250 kq\nDəlmə: Həyata keçirilmiş testlərdə 7 m qalınlığında betonu, 1 metr qalınlığında zirehli poladı dəlmə qabiliyyətinə malik olduğu görülmüşdür. Sevastopol mühasirəsi zamanı yerin 30 metr altındakı bir sursat anbarını məhv etməyə nail olmuşdur.\n↑ 1 2 3 Hogg I. V. Twentieth-Century Artillery — Friedman/Fairfax Publishers, 2000. — səh. 240. — ISBN 978-1-58663-299-1\nMənbə — "https://az.wikipedia.org/w/index.php?title=Schwerer_Gustav&oldid=5958985"